M!M na otvaranju prve RYCO kancelarije - #mladiinfomne\n07/07/2017 Mladiinfo Montenegro Aktuelno\nPredstavnice Mladiinfo Montenegro prisustvovale su otvaranju prve lokalne RYCO kancelarije u regionu, tj. prve od šest zemalja Zapadnog Balkana, koja je ispunila sve uslove za otvaranje ove kancelarije.\nOtvaranje je upriličeno u Omladinskom centru u Podgorici, a njemu su prisustvovali predstavnici ministarstava, ambasada, predstavnici institucija, nevladinih organizacija i medija.\nSvečanost je otvorio Ministar sporta u Vladi Crne Gore Nikola Janović, koji je tom prilikom kazao da je Vlada Crne Gore u prethodnom periodu, zajedno sa još pet vlada regiona, radila na uspostavljanju Regionalne kancelarije za saradnju mladih.\n“Imajući u vidu činjenicu da zemlje Zapadnog Balkana dijele teret zajedničkog nasleđa i izazova, kao i da to utiče na mlade koji su odrasli u regionu punom predrasuda i netolerancije, inicijativa za formiranje Regionalne kancelarije za saradnju mladih došla je kao mehanizam podrške mladima u ovom regionu. Želim da podsjetim da Regionalna kancelarija za saradnju mladih ima za cilj uspostavljanje političke i institucionalne povezanosti mladih u regionu, njihovo umrežavanje, ali i pomirenje i saradnju”, istakao je Janović.\nPrvi Generalni sekretar RYCO kancelarije Đuro Blanuša kazao je da su mladi u Crnoj Gori od starta pokazali inicijativu za otvaranje ovakve kancelarije. On je takođe istakao da je ponosan što je RYCO postala operativna i zvanično započela sa svojim radom.\n“Danas je RYCO jedan od najznačajnih rezultata Berlinskog procesa osmišljen da pruži podršku zemljama Zapadnog Balkana, i ja se nadam da će upravo ta činjenica i motivacija mladih ljudi predstavljati dodatni podstrek za ovu i neke nove inicijative, i nove regionalne programe i projekte u kojima će se promovisati saradnja i pomirenje u regionu“, istakao je Blanuša.\nAmbasador Njemačke u Crnoj Gori Hans Gunther Mattern kazao je da današnje otvaranje kancelarije u Podgorici treba da pošalje dvije važne poruke.\n“Jedna je poruka zahvalnosti Vladi Crne Gore, koja je uložila mnogo truda u ovaj projekat, a zahvalnost ide i mojim kolegama ambasadorima. Druga poruka jeste da uradimo nešto konkretno za mlade ljude. Mi smo danas ponudili mladima sa Zapadnog Balkana da se mogu zajedno sastajati i raditi na projektu pomirenja”, kazao je Mattern.\nCilj lokalne kancelarije u Podgorici biće uspostavljanje političke i institucionalne povezanosti mladih, a sve u duhu saradnje i pomirenja na Zapadnom Balkanu.\nKancelarija će pružiti mogućnosti za brojne razmjene u cilju sticanja novih iskustava i usavršavanja u oblasti obrazovanja, kreiranja zajedničkih projekata i programa koji će doprinijeti boljem kvalitetu života mladih.\nmladiCGmladiinfomneRYCOzemlje zapadnog balkana


Rusija traži od Slovačke da joj vrati vakcine Sputnjika zbog kršenja ugovora\nSvet Autor:Beta08. apr. 202120:1811 komentara\nRusija je zatražila od Slovačke da joj vrati doze vakcine protiv koronavirusa Sputnjik V zbog višestrukog kršenja ugovora.\nNa zvaničnom Tviter nalogu vakcine Sputnjik V navodi se da je slovačka agencija za lekove, „kršeći postojeći ugovor i u činu sabotaže“ testirala taj proizvod u laboratoriji koja nije deo zvanične mreže laboratorija EU za kontrolu lekova.\nNavedeno je i da je slovački Državni institut za kontrolu lekova „pokrenuo kampanju dezinformacija“ protiv vakcine Sputnjik V i da „planira dodatne provokacije“.\nNekoliko sati pre nego što je Rusija zatražila od Slovačke da vrati vakcine, slovački Institut je naveo da od proizvođača ruske vakcine nije dobio dovoljno informacija da bi mogao da proceni koristi i rizike od njene upotrebe.\nInstitut je naveo da je od Rusije dobio oko 80 odsto traženih podataka i dodao da se vakcina isporučena Slovačkoj razlikuje od Sputnjik V vakcine, o kojoj su podaci objavljeni u stručnom časopisu Lanset i čija je efikasnost procenjena na 91,6 odsto.\nRuska vakcina Sputnjik V još nije odobrena za upotrebu u EU, ali je Evropska agencija za lekove (EMA) počela njeno procenjivanje u martu.\nSlovačka: Sputnjik koji procenjuje EMA razlikuje se od onog poslatog nama\nRusija je te tvrdnje odbacila kao „lažne vesti“.\n„Sve doze vakcine Sputnjik V istog su kvaliteta i prolaze kroz rigoroznu kontrolu na Institutu Gamaleja. Kvalitet vakcine Sputnjik V potvrdile su regulatorne agencije 59 zemalja“, navodi se.\nVlada Slovačke je nedavno pala nakon što je doskorašnji premijer Igor Matovič sklopio sa Rusijom tajni sporazum o kupovini dva miliona doza vakcine Sputnjik V, uprkos protivljenju koalicionih partnera njegove stranke.


Biste antifašističkih boraca u Puli prekrivene vrećama - 25.10.2016, Sputnik Srbija\nBiste antifašističkih boraca u Puli prekrivene vrećama\nU noći između nedelje i ponedeljka na biste 10 istarskih antifašističkih boraca u Titovom parku u Puli postavljene su crne vreće s belim krstom, a ispred... 25.10.2016, Sputnik Srbija\n09:01 25.10.2016 (Osveženo: 03:39 26.08.2021)\n© Foto : Glas IstreBiste antifašističkih boraca u Puli prekrivene vrećama\n© Foto : Glas Istre\nU noći između nedelje i ponedeljka na biste 10 istarskih antifašističkih boraca u Titovom parku u Puli postavljene su crne vreće s belim krstom, a ispred spomenika i vešalo, piše riječki „Novi list“.\nIako autor tog čina, koji se krije iza nekoliko pseudonima, to naziva umetničkom instalacijom s porukom koju je poslao na nekoliko adresa medijskih kuća, gradonačelnik Boris Miletić najoštrije je osudio taj incident.\n„Najoštrije osuđujem incident koji se u noćnim satima dogodio u Titovom parku u Puli gde su nepoznate osobe postavile sablasne crne plastične vreće s belim krstovima preko bista naših poznatih i slavnih istarskih antifašističkih boraca“, rekao je Miletić.\nOn je osudio i napravu koja aludira na vešala, a koja je takođe postavljena pored bisti, i pozvao policiju da što pre pronađe počinitelje tog prekršajnog dela.\nGradonačelnik je napomenuo da o tom činu Grad Pula kao nadležna institucija nije bio obavešten, istakavši da je Pula multikulturalni i multietnički grad koji neguje vrednosti tolerancije i antifašizma i diči se antifašističkom istorijom i njenim borcima koji su živote dali za slobodu i jednakost svih građana Pule i Istre.\n„Naše zajedničke vrednosti suživota i tolerancije, odnosno vrednosti antifašizma i njegovu ostavštinu, nastavićemo da branimo po svaku cenu“, naglasio je Miletić, navodi „Novi list“.


Po švajcarskom modelu - penzije veće 5,5 odsto\nNakon što je predsednik Srbije Aleksandar Vučić najavio\nnovo povećanje penzija najkasnije 1. januara 2020. Blic je izračunao koliko bi to povećanje moglo da iznosi.\nU izdanju za ponedeljak Blic podseća da je ministar finansija Srbije nedavno rekao da bi uskoro trebalo da bude usvojen švajcarski model za indeksaciju penzija, po kojem bi 1,7 miliona srpskih penzionera moglo da računa na povećanje od pet i po odsto.\nŠvajcarski model, naime, znači, da bi penzije rasle u skladu s kretanjem dva ekonomska parametra, a to znači u skladu sa 50 odsto inflacije i 50 odsto prosečne zarade, a imajući u vidu najnovije pokazatelje, povećanje bi moglo da iznosi 5,5 odsto, navodi Blic.\nIzvori lista navode da bi toliko povećanje najverovatnije trebalo da dobiju svi penzioneri\nA praktično, rast od 5,5 odsto za penzionere s primanjima od 15.000 dinara sada bi značio povećanje od 835 dinara.\nNajnižu penziju, do 10.000 trenutno prima 105.650 penzionera, odnosno 6,2 odsto svih penzionera u Srbiji i za njih i povećanje iznosilo 550 dinara.\nVlada je poslednji put povećala penzije u novembru prošle godine i to u rasponu od 5 do 22,5 odsto, ili u proseku 11,3 odsto, navodi Blic.\nJednokratna podrška penzionerima - do kraja godine


Krvavi obračun migranata u BiH, EU upozorava na alarmantnu situaciju - 21.12.2020, Sputnik Srbija\nKrvavi obračun migranata u BiH, EU upozorava na alarmantnu situaciju\nU nedelju je u krugu prihvatnog kampa za migrante „Blažuj“ u Bosni i Hercegovini izbila tuča u kojoj su povređena tri migranta. Evropski zvaničnici ocenili su... 21.12.2020, Sputnik Srbija\nA oca Evropske unije - grofa Kalergija niko ni da pomene. U njegovom kapitalnom delu "Praktični idealizam" iz 1925. godine sve je do detalja objašnjeno, bar kada su migranti u pitanju.\nsvet, vesti, bosna i hercegovina, region\n15:45 21.12.2020 (Osveženo: 04:01 26.08.2021)\n© AP Photo / Amel EmricMigranti na granici BiH i Hrvatske\nU nedelju je u krugu prihvatnog kampa za migrante „Blažuj“ u Bosni i Hercegovini izbila tuča u kojoj su povređena tri migranta. Evropski zvaničnici ocenili su danas da je situacija sa migrantima u BiH alarmantna.\nU masovnoj tuči noževima su povređena trojica migranata iz Avganistana i njima je ukazana lekarska pomoć.\nPripadnici sarajevske policije su u nedelju uveče zbog sumnje da su počinili krivično delo nasilničko ponašanje uhapsili petoricu migranata iz Pakistana.\nO svemu je obavešten tužilac Kantonalnog tužilaštva Kantona Sarajevo, a osumnjičeni su zadržani u policijskim prostorijama, preneo je portal „Avaz“.\nEU: Alarmantna situacija\nEvropski zvaničnici ocenili su da je situacija sa migrantima u BiH alarmantna i pozvali vlasti da zaborave političke prepirke i ponovo otvore centre u Biri i u Ciljugama kod Tuzle.\nU zajedničkom saopštenju, koje su potpisali visoki predstavnik EU za bezbednosnu i spoljnu politiku Žozep Borel, evropska komesarka za unutrašnje poslove Ilve Johanson i komesar za proširenje i susedsku politiku Oliver Varhelj, navodi se da oko 3.300 migranata nema pristup osnovnom skloništu i službama zbog zatvaranja skloništa u Lipi.\n„Nadležne vlasti moraju da sarađuju. Stanje u BiH sa migrantima je alarmantno i moraju da deluju kako bi rešile potrebe svih izbeglica i migranata koji su ostali bez skloništa i kako bi spasili njihove živote. Moraju se uzeti u obzir i interesi lokalnog stanovništva i u tom ćemo smislu raditi sa nadležnim vlastima“, navodi se u saopštenju.\nDodaje se da EU nastavlja da podržava BiH i njene građane u suočavanju sa izazovnom situacijom, zbog čega je stavila na raspolaganje dodatna sredstva u tu svrhu.\n„EU takođe podržava Bosnu i Hercegovinu u upravljanju migrantskom situacijom, uključujući azil i jačanje granične kontrole, kako bi se izgradili potrebni kapaciteti za efikasno rešavanje ovog problema“, zaključili su u saopštenju evropski zvaničnici, preneo je Tanjug.\nTuča migranata u Tuzli, ima povređenih /video/\nBiH: Sukob migranata i policije, upotrebljeno vatreno oružje\n21 Decembar 2020, 20:11


Predlog privatizacije banja naći će se na dnevnom redu srpske vlade ove nedelje. Tako će posle nekoliko godina čekanja 10 srpskih lečilišta konačno dobiti uslove za dolazak novih vlasnika. Kako saznajemo, Vlada je odbacila mogućnost javno-privatnog partnerstva, za koje se većina zalagala.\nPrivatizaciju čeka 10 domaćih banja i to: Specijalna bolnica za rehabilitaciju Bujanovac, Banja Koviljača, Ribarska Banja, Kruševac, "Merkur", Vrnjačka Banja, "Gejzer", Sijarinska Banja, Niška Banja, Niš, Vranjska Banja, Specijalna bolnica Zlatibor, Specijalna bolnica Sokobanja, "Termal" u Vrdniku (izvor Novosti).\nBanja Koviljača je sigurno jedna od najinteresantnijih potencijalnim investitorima,, s obzirom na to da je jedna od retkih banja koja posluje pozitivno. Godišnji prihodi su između 5 i 6 miliona evra. Ranije zainteresovani investitori poput “Danubius group” iz U.K. su bili su u startu sabotirani od strane nekadašnjeg ministra Krkobabića, i određenih članova bivšeg rukovodstva banje kojima je “više odgovarao” trenutni status lečilišta…Ko će i kada postati novi vlasnik Specijalne bolnice za rehabilitaciju “Banja Koviljača”, a samim tim i korisnik banjskih prirodnih lekovitih resursa, videćemo uskoro...


Disciplin A Kitschme ovog vikenda u Banjaluci – Bosonoga\nDisciplin A Kitschme ovog vikenda u Banjaluci\nDisciplin A Kitschme, jedan od najpoznatijih rok sastava na ovim prostorima, nastupiće u subotu 21.aprila u banjalučkom Klubu studenata (KSB).\nKako sami ističu, Disciplin A Kitschme neumorno nastavlja svoju misiju čišćenja i oplemenjivanja prostora, koji se čini ponovo jako zagađenim. Ušavši u 37. godinu postojanja, bend i njegov lider, basista i pjevač Dušan Kojić Koja, kao da nemaju namjeru stati.\nDisciplin A Kitschme jedan je od onih bendova čija je muzika preživjela test istorije, uvijek drugačiji, hrabri, ispred svog vremena, skloni nemogućim fuzijama. Po povratku iz Velike Britanije, na čijem su tlu egzistirali tokom devedesetih, bend i dalje obogaćuje svoju muziku novim uticajima, u šta će se publika moći uvjeriti i u Banjaluci.\nDisciplin A Kitschme je svojim neuobičajenim i bučnim hitovima uvijek predstavljala trn u oku muzičkom establišmentu tadašnje i sadašnje regionalne scene. “Ako ti je glasno”, “Neukusu treba reći NE!”, “Samo Disciplina”, “Zaboravili rokenrol!?!”, “Ah, kakva sreća” i “Betmen, Mandrak, Fantom”, samo su neki od hitova benda koji je osigurao legendarni status u priručnicima popularne kulture.\nUlaznice za koncert možete nabaviti u KSB-u i Peckham pabu. Cijena ulaznice u pretprodaji iznosi 7 KM, a na dan koncerta 10 KM.\nNaslovna fotografija: Darko Nikolić / Disciplin A Kitschme promo\nPrethodni članakPreslušajte najnoviji album Bajage i Instruktora (a usput pogledajte i spot) (AUDIO)\nSledeći članak"Filmworker" iz prve ruke pruža uvid u karijeru Stenlija Kjubrika (VIDEO)


Amerika bacila oko na Arktik - Sputnjik Srbija\n21:59 05 Avgust 2020\n07:15 26.06.2018 (osveženo 08:27 26.06.2018) Preuzmite kraći link\nSAD bi trebalo da promene svoju igru na Arktiku, a između ostalog mogle bi da povećaju prisustvo obalske straže, izjavio je novinarima šef Pentagona Džejms Matis.\n„Amerika treba da podigne svoju igru na Arktiku na novi nivo. U to nema sumnje“, rekao je Matis, javlja Rojters.\nPrema njegovim rečima, deo tih promena bi moglo da bude povećanje prisustva obalske straže u regionu.\nRanije je američka vojska saopštila da SAD proučavaju mogućnosti obuzdavanja Rusije na Arktiku.\nPoslednjih godina Rusija je počela aktivno da razvija svoje severne teritorije, uključujući Severni morski put, i eksploataciju energenata. Radi zaštite ruskih interesa na Arktiku usvojen je ceo kompleks mera, uključujući one vojnog karaktera, uzimajući u obzir da su države-članice NATO-a povećale svoju pažnju prema tom regionu.\nRuska strana je saopštila da ne sprovodi militarizaciju Arktika, ali da se sprema da odgovori na široki spektar potencijalnih pretnji. Dmitrij Rogozin, dok je bio potpredsednik Vlade, izjavio je da su akcije Rusije usmerene na osiguranje mirnih uslova za život i rad.


Bolonja Info - prostor za sva pitanja i odgovore - Klix.ba\nBolonja Info - prostor za sva pitanja i odgovore\n28.12.2011. u 16:15\nNakon što je Bosna i Hercegovina pristupila Bolonjsokm procesu 2003. godine, nastupio je period problema, polemika, pitanja i nejasnoća. Bolonjski proces je vrlo jasan i konkretan sistem, donosi reformu u obrazovanje i otvara mnoga vrata svim svojim članovima.\nPa ipak, studenti, profesori, administracija – svi imaju svoju priču o Bolonjskom procesu. Svako ima svoja pitanja, a odgovori se uvjek upućuju na nekoga trećeg. Na kraju, rijetko kada se dobije iskoristiva informacija.\nMark IN agencija za komunikacije je prepoznala ovaj problem te odlučila dati svoj doprinos akademskoj zajednici. Stoga je ovaj tim pokrenuo projekt 'Bolonja Info' koji se bavi popularizacijom, informiranjem javnosti i analizom javnog mnijenja o stepenu i značaju implementacije Bolonjskog procesa.\nPod pokroviteljstvom Federalnog ministarstva za obrazovanje i nauku i u saradnji sa Federalnom Televizijom, Mark IN agencija za komunikacije će realizovati ovaj projekt u vidu emisija koje će u periodu od mjesec dana biti emitovane na FTV-u svakim radnim danom nakon Vijesti u 15 sati.\nEmisije Bolonja Info sastojat će se iz tri cjeline: Bolonjski proces A-Ž koji javnosti pruža informacije vezane za samu Bolonjsku deklaraciju i proces, razlog nastanka i uključivanja u ovakav proces, njegove ciljeve i značaj; Bolonja BH Report je druga cjelina emisije koja je zamišljena da javnosti objavi stepen implementacije Bolonjskog procesa u Bosni i Hercegovini, postignute rezultate, ali i buduće ciljeve i zadatke koji trebaju biti ostvareni u budućem periodu. U ovom dijelu emisije učesnici će imati priliku da javnosti predoče svoje napore koje čine u cilju uspješne implementacije Bolonjskog procesa.\nNa kraju, posebno važan dio ove emisije će biti Pitanja i odgovori, gdje će svako imati priliku putem e-maila ili SMS-a postaviti svoje pitanje, a da na njega dobije pravi odgovor. Ove emisije ćete moći pogledati i na YouTube kanalu. Sa pretpostavkom da će biti više pitanja o Bolonjsokm procesu nego što će biti vremena da se na svako dobije kvalitetan odgovor tokom emisije, biti će osiguran i prostor na internetu, web-stranica www.bolonja.info, gdje su svi dobrodošli da postave svoje pitanje, ali i da nađu korisne informacije. Na ovaj način će sva pitanja i odgovori biti neprestalno dostupni.\nKako je ovaj projekt osmišljen za sve one na koje Bolonjski proces neposredno utječe, pozivamo Vas da šaljete svoje prijedloge i pitanja direktno na [email protected], jer samo zajedno možemo izvući maksimum iz ovog projekta.


Propala još jedna šansa za Sporazum sa EU\nSamo tri dana pred istek roka koji je za utvrđivanje osnovnih prinicpa reforme u BiH postavio Brisel, propao je dogovor lidera političkih stranaka o tom pitanju. Time je propuštena šansa za parafiranje Sporazuma sa EU.\nLideri parlamentarnih stranaka ni danas nisu postigli dogovor o ključnim elementima reforme policije u BiH. Visoki predstavnik u BiH Miroslav Lajčak je kazao novinarima nakon sastanka da će se iz Brisela vratiti "ne kao specijalni predstavnik EU, nego kao visoki predstavnik, jer u BiH ima još posla koji se treba uraditi kako bi se pomoglo građanima."\nDanašnji pregovori o reformi policije su propali, izjavio je lider Stranke demokratske akcije Sulejman Tihić, napuštajući zgradu Parlamentarne skupštine u Sarajevu u kojoj su se održavali pregovori. "Pregovori su propali. Razlike iz RS su bile tolike da ih nije bilo moguće prihvatiti. Oni ne žele da lokalne policijske strukture budu dio Ministarstva bezbjednosti BiH", rekao je Tihić.\nPregovori su vođeni o posljednjem prijedlogu o reformi policije, koji su dostavili čelni ljudi HDZ-a BiH i HDZ-a 1990, Dragan Čović i Božo Ljubić. Njihov protokol o reformi policije predviđa postojanje 12 lokalnih policijskih tijela, od kojih bi jedno bila policija Republike Srpske. Dokumentom je precizirano da u Federaciji BiH postoji deset lokalnih policijskih tijela koja bi pratila mjesnu nadležnost postojećih kantonalnih tužilaštava. Lokalno policijsko tijelo Brčko Distrikta odgovaralo bi direktno policijskim strukturama na nivou BiH.\nPortparol HDZ-a BiH Mišo Relota pojašnjava za naš program na koji način je, prema ovom protokolu, ustrojena policija RS-a:\n«Ona se sastoji od pet operativnih oblasti, oragniziranih sukladno s mjesnom nadležnošću postojećih okružnih tužiteljstava, s dodatkom posebne operativne oblasti Srebrenica koja ostaje u okviru granica postojeće mjesne nadležnosti okružnog tužiteljstva.»\nLider Stranke za BiH Haris Silajdžić je uoči sastanka izjavio da je svako rješenje koje ne vodi računa o integraciji BiH i onome šta se dogodilo na ovim prostorima neprihvatljivo za ovu stranku:\n«Neprihvatljivo je za Stranku za BiH čija je platforma integracija BiH, integracija našeg društva i put prema Evropi.»\nI u Stranci demokratske akcije imaju primjedbe na najnoviji protokol o reformi policije. Generalni sekretar stranke Amir Zukić:\nPredsjednik Partije demokratskog progresa Mladen Ivanić izjavio je da u prijedlogu dva HDZ-a ima dosta dobrih elemanata, ali da je jedan od njih vrlo problematičan:\n«To je što se policija RS-a definiše kao upravna organizacija Ministarstva bezbjednosti.»\nMeđunarodna zajednica dala je rok predstavnicima političkih partija u Bosni i Hercegovini da do 15. oktobra usvoje reformu policije, kako bi zemlja parafirala sporazum o Stabilizaciji i pridruživanju sa Evropskom unijom.


Kingsi čekaju ponudu za Bjelicu, zahtevi nisu previsoki – Navijaci Srbija\nHome > Košarka > Kingsi čekaju ponudu za Bjelicu, zahtevi nisu previsoki\nPoznato je šta bi zadovoljilo upravu Sakramenta da bi se odrekla srpskog reprezentativca\nPredstojeći “Trade Deadline Day“ mogao bi da dovede do odlaska Nikole Vučevića iz Orlanda posle bezmalo deset godina i prema svim dosadašnjim prognozama i najavama crnogorski centar mogao bi da bude centralna figura poslednjeg dana prelaznog roka u NBA. Do tog 25. marta klub će najverovatnije da promeni Nemanja Bjelica.\n00.30: (1,35) Boston (14,0) Sakramento (3,70)\nNije to nikakva tajna i o mogućem odlasku srpskog reprezentativca iz Sakramenta piše se i priča sedmicama unazad, samo se još ništa konkretno nije dogodilo na tom planu. Dok uprava Kingsa čeka pozive klubova, poznato je šta bi to zadovoljilo apetite kako bi Bjelica dobio zeleno svetlo da ode. Kako stvari trenutno stoje zahtevi nisu previsoki, a prema pisanju američkih medija Bjelica bi mogao da ode za bar jednog pika druge runde NBA drafta.\nTo definitivno ne bi trebalo da bude problem, pa ostaje samo pitanje gde bi Bjelica mogao da zaigra. Najsvežije informacije s one strane Atlantika govore o interesovanju Filadelfije i Golden Stejta, mada se stidljivo pominju još Milvoki i Boston.\nPodsetimo, Filadelfija je bila nadomak potpisa s Bjelicom posle njegovog odlaska iz Minesote leta 2018. godine, ali kako nije dobio garancije dužeg ostanka u Pensilvaniji nije realizovan dogovoren transfer. Prvobitno je imao želju da se vrati u Evropu, ali je onda u poslednji momenat uskočio Sakramento pod rukovodstvom tadašnjeg generalnog menadžera Vlada Divca i njegovog najbližeg saradnika Peđe Stojakovića. Bjelica je tada dobio trogodišnji ugovor vredan ukupno 20.500.000 dolara i sada je u poslednjoj sezoni. Za ovu mu je garantovano 7.150.000 dolara i deo tog novca mogao bi da finansira drugi klub do leta. A, šta će posle toga biti – videćemo.\nBjelica je dosad odigrao 23 utakmice uz prosečnih 7,7 poena na 46,1 odsto iz igre i 29,6 odsto za tri poena. Na to dopisuje još 4,1 skok i 2,1 asistenciju što je približno prosečnom učinku kroz celu NBA karijeru. Ove sezone igra oko 17,6 minuta po meču, što je za celih deset minuta manje od prošlogodišnjeg prostora koji je imao.\nOvogodišnja NBA transfer pijaca zatvara se 25. marta u 20 časova po srednjoevropskom vremenu.\nTagged NBA liga Nemanja Bjelica Sakramento Kings


Morska ili obična so: Koja je bolja za zdravlje?\nIpak, stvar je nešto kompleksnija. Iako ljudi možda smatraju morsku so zdravijom opcijom, zabluda je da ona sadrži manje natrijuma. Štaviše, količina natrijuma je jednaka u obe vrste soli. Kako morska so dolazi iz prirodnog izvora, sadrži i druge minerale, uključujući magnezijum, kalcijum i kalijum. Ali, iako stona so nema tih dodatnih hranjivih sastojaka, ona sadrži jod koji je od velike važnosti za zdravlje.\nViše iz ove kategorije « Koje povrće je zdravije kuvano, a koje sirovo Alergija na mleko: simptomi i saveti »


Kolarac tvoj svet muzike: Siprijan Kacaris i Kiparski simfonijski orkestar – Lepe Vesti\nČetvrta sezona ciklusa koncerata Kolarac tvoj svet muzike, koju organizuje Centar za muziku Kolarčeve zadužbine, počinje nastupom pijaniste Kacariste i kiparskog orkestra kojim diriguje Jens Georg Bahman.\nOni će svirati dela Stilijanua, Betovena i Mendelsona.\nOva sezona je planirana da, u okviru proslave 140 godina od osnivanja Kolarčeve zadužbine, beogradskoj publici predstavi zanimljive programe, interesantne umetnike i probranu koncertnu seriju koja obuhvata čak sedam koncerata.\nUlaznice su u prodaji na biletarnici Kolarca po ceni od 1.600 i 1.800 dinara.\nFrancusko-kiparski pijanista i kompozitor, Siprijan Kacaris, rođen je u Marseju. Dobitnik je prestižnim međunarodnih nagrada, a svirao je sa najvećim evropskim i svetskim orkestrima.\nSarađivao je sa svetski poznatim dirigentima kao što su Bernštajn, Mazur, Čung, Mariner, Retl, Rostropovič, Ditua, Dohnanji, Ormandi.\nIstaknuti francuski muzički magazin „Dijapason“ rangira Kacarisa među najbolje pijaniste 20. veka.\nKiparski simfonijski orkestar\nKao jedini profesionalni simfonijski orkestar na Kipru danas, Kiparski simfonijski orkestar brzo je izrastao u moderan, dinamičan orkestar koji ima važno mesto u muzičkom životu ostrva.\nIstovremeno, to je nacionalni simbol koji predstavlja Kipar u Evropi i svetu. Orkestar za sve Kiprane realizuje različite programe – redovne večernje koncerate, obrazovne i porodične koncerte, kao i koncerte kamerne muzike. Godišnje ostvari blizu stotinu nastupa u celoj zemlji.\nOrkestar izvodi raznovrsne muzičke žanrove i stalno širi repertoar, koji čine velika klasična remek-dela svih perioda, operska i baletska muzika, orkestrska muzika, filmska muzika, muzika iz mjuzikla, džez kompozicije, narodne pesme itd.\nU okviru svoje međunarodne promocije, orkestar je gostovao mnogo puta u inostranstvu (Grčka, Nemačka, Danska, Bugarska, Francuska, Malta, Velika Britanija). Kiparski simfonijski orkestar je živi simbol multikulturalizma, s obzirom da 42 muzičara dolazi iz 16 različitih zemalja!\nOd avgusta 2017. godine, Jens Georg Bahman je umetnički direktor i glavni dirigent Orkestra.\nbeogradKiparski simfonijski orkestarKolaracKulturaMuzikaSiprijan KacarisSiprijan Kacaris i Kiparski simfonijski orkestarUmetnost


Franke FBI 537 XS aspirator cena, cene Srbija, prodaja Beograd Novi Sad Niš\nFranke FBI 537 XS aspirator cene\nFranke FBI537XS - Franke ugradni aspirator FBI 537 XS Šifra Proizvoda 110.0260.672 ID Broj FR0803007 Boja Inox Protok vazduha u m³/h 690 Širina 50 cm Nivo buke 65 dB(A) Priključna snaga 250 W Osvetljenje 2x 20W LED, Soft Touch kontrole 3 brzine + Intensive... specifikacija\ncena od 49.990,00 do 54.470,00 din | prodavnica (3)\nFranke ugradni aspirator FBI 537 XS Šifra Proizvoda 110,0260,672 ID Broj FR0803007 Boja Inox Protok vazduha u m³/h 690 Širina 50 cm Nivo buke 65 dB(A) Priključna snaga 250 W Osvetljenje 2x 20W LED, Soft Touch kontrole 3 brzine + Intensive\nEPonuda nije internet prodavnica već Vam omogućava da brzo i lako nađete Franke FBI 537 XS aspirator po najjeftinijoj ceni. Naš cilj je da kupci budu što bolje informisani o ponudi Franke aspirator FBI 537 XS na tržištu Srbije. Vrlo lako nalazite željeni proizvod za kategoriju Aspiratori cene, ne morate da lutate od sajta do sajta za Franke Aspiratori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Franke FBI 537 XS aspirator sa PRODAVCEM. EPonuda ne može da garantuje potpunu tačnost specifikacije i slika za Franke FBI 537 XS aspirator. Pre kupovine, podatke za Franke aspirator FBI 537 XS proverite na sajtu PROIZVOĐAČA.


Pravosuđe u BiH bez Srba na čelnim pozicijama, u rukama kadrova iz FBiH - Vijesti Srpske – Najnovije vijesti iz Republike Srpske\nNaslovna Izdvajamo Pravosuđe u BiH bez Srba na čelnim pozicijama, u rukama kadrova iz...\n„Članom 9, stav 3, Ustava BiH je propisano da funkcioneri imenovani na položaje u institucijama BiH u pravilu odražavaju sastav naroda u BiH. Ovo je ustavni imperativ, koji važi za institucije na nivou BiH, pa stoga nije dobro kada se on ne poštuje u praksi. To, u suštini, znači da se krši ova ustavna norma ako se prilikom imenovanja ona ne primjenjuje“, rekao je za „Nezavisne novine“ Milan Blagojević, sudija Okružnog suda u Banjaluci.\nOn kaže da, nažalost, u pravosuđu BiH sada imamo situaciju da nemamo Srbina ni na jednoj rukovodećoj funkciji, ne samo u VSTS gdje je konačno bio red da to poslije 15 godina više ne bude Srbin, već ni u Tužilaštvu BiH i Sudu BiH.\n„S tom praksom se sada nastavlja i u Ustavnom sudu BiH. Mada, ako se Zlatko Knežević izjašnjava kao Srbin, onda po isteku njegova mandata na toj funkciji nije pravno osnovano da Srbin opet bude predsjednik. Ali, ako se Knežević ne izjašnjava kao Srbin, onda je imenovanjem Mate Tadića povrijeđen nacionalni balans propisan članom 9, stav 3, Ustava BiH“, rekao je Blagojević.\n„To je i bio cilj Bošnjaka koji cijelo vrijeme nastoje da prigrabe ključne pozicije u pravosuđu i policiji. Tome se teško suprotstaviti i nešto se moglo uraditi dok je na čelu VSTS-a bio Srbin, ali njegovim odlaskom Srbi nemaju nikakvu šansu da dođu na te pozicije i to govori koliko su oni neravnopravni u odnosu na druga dva naroda“, rekla je Majkićeva za „Nezavisne novine“.\n„Nama je od vitalne važnosti da se sredi stanje u pravosuđu, ali sa Bošnjacima i međunarodnom zajednicom koja je blagonaklona prema Bošnjacima teško da ćemo bilo šta uraditi“, zaključila je Majkićeva.\nNa nacionalni disbalans kada je riječ o pravosuđu i ranije su se žalili u SDA, najvećoj bošnjačkoj stranci, posebno prilikom imenovanja glavnog tužioca Tužilaštva BiH.\n„Ne možemo prihvatiti činjenicu da se na čelne funkcije u pravosudnim institucijama u mandatu trenutnog VSTS-a u pravilu imenuju nebošnjaci. S pravom postavljamo pitanje da li se Bošnjaci uklanjaju sa čelnih pozicija u pravosuđu“, saopštili su tada iz SDA, kada su i naglasili da se na taj način ugrožava nacionalni balans koji je ustavna i zakonska obaveza, te da će se svim dozvoljenim sredstvima suprotstaviti takvoj nedopustivoj praksi.


Pomoć privredi u otklanjanju posledica uzrokovanih pandemijom koronavirusa: EBRD i Banca Intesa potpisale kreditnu liniju vrednu 20 miliona evra\nKredit Evropske banke za obnovu i razvoj (EBRD) potpisan sa Banca Intesa u iznosu do 20 miliona evra pomoći će preduzećima i opštinama u Srbiji da se izbore sa ekonomskim posledicama pandemije korona virusa.\nSredstva EBRD-a su namenjena za održavanje likvidnosti kompanija, malih preduzeća i opština koja se suočavaju sa smanjenjem poslovanja i prometa zbog širenja virusa. Draginja Đurić, predsednica Izvršnog odbora Banca Intesa, izjavila je: „Obezbeđivanjem nove kreditne linije u iznosu od 20 miliona evra, nastavljamo saradnju sa EBRD, našim dugogodišnjim partnerom u pružanju podrške privredi. Veliko nam je zadovoljstvo što ćemo biti u prilici da kroz ovu kreditnu liniju pomognemo privrednim društvima da lakše prevaziđu negativne posledice koje je na njihovo poslovanje ostavila pandemija koronavirusa, i na taj način doprinesmo ekonomskom oporavku celokupne privrede. Banca Intesa je kao pouzdan partner građanima i privredi u Srbiji do sada stavila na raspolaganje preko 288 miliona evra kroz ugovore o kreditnim linijama sa Evropskom bankom za obnovu i razvoj.“\nŽužana Hargitai, regionalna direktorka EBRD-a za Zapadni Balkan, je izjavila: „EBRD nastavlja da povećava finansiranje lokalnih preduzeća kroz svoje odlične partnerske banke, kako bi im pomogla da nastave da posluju i sačuvaju radna mesta. Sa ovim novim finansiranjem za Banca Intesu, naša sredstva realnoj privredi u Srbiji – plasirana kroz kreditore – se približavaju iznosu od 400 miliona evra.“\nBanca Intesa Beograd je najveća banka u Srbiji koja drži vodeću poziciju u korporativnom bankarstvu i poslovima sa stanovništvom, sa tržišnim udelom od 16% uzimajući u obzir ukupnu imovinu na kraju 2019. godine. Banca Intesa ima otprilike 3.000 zaposlenih i mrežu od 154 poslovnice širom Srbije. EBRD je vodeći institucionalni investitor u Srbiji. Ova banka je uložila preko 6,3 milijarde evra kroz 277 projekata u zemlji do sada. EBRD se fokusira na podržavanje razvoja privatnog sektora, poboljšavanje javnih komunalnih usluga i sveopšti prelazak na zelenu ekonomiju.\nTADIĆU I AJAKSU NI BOD NA ENFILDU PROTIV LIVERPULA: Kiša golova u Nemačkoj, Miler izvukao desetkovani Bajern u Madridu! VIDEO


Beta 8. aprila 2016. 12:30\nPovećanje cene struje u Srbiji nije predvidjeno planom poslovanja Elektroprivrede Srbije (EPS) za ovu godinu, iako je cena električne energije u Srbiji najniža u Evropi, izjavio je danas direktor EPS-a Milorad Grčić.\nOn je novinarima kazao da nije predvidjeno da struja u ovoj godini poskupi, jer je EPS prošlu godinu završio sa profitom od 2,5 milijardi dinara iako je bio planiran gubitak od 21,5 milijardi, ali i zbog toga što cena struje na tržištu nikada nije bila niža.\n„U Evropi je trend pada cene struje. Naša procena je da nećemo tražiti poskupljenje, odnosno ono nije predvidjeno i nadam se da neće ni biti, ali kako će se situacija odvijati na tržištu niko ne može da proceni“, naglasio je Grčić.\nPrema njegovim rečima ova dva razloga su ozbiljni i dovoljni argumenti za Medjunarodni monetarni fond (MMF) da do poskupljena struje u Srbiji ne dodje.\nStruja u Srbiji poskupela je 1. avgusta 2015. za 12 odsto, a do poskupljenja je došlo posle dogovora izmedju Vlade Srbije i MMF-a kojim je predvidjeno da je to neophodno da bi cena tog energenta u narednom periodu dostigla tržišni nivo.Pre toga struja za potrošače koji se snabdevaju po regulisanim cenama prethodno je poskupela 1. avgusta 2013. za 10,9 odsto za domaćinstva i 12,8 odsto za privredu.\nRadničke plate i cena rada u Srbiji nisu najniži u Evropi, nego i u svetu.


U klubu „Karađorđe“ Borkovića su dočekali Borislav Kapetanović iz zajednice srpskih klubova u Beču i Dejan Jovanović predsednik srpskog KUD „Karađorđe“, društva koje postoji već pet godina i broji oko 250 članova.\nU ugodnoj atmosferi, predstavnici dijaspore interesovali su se o Borkovićevim rezultatima u debitantskoj sezoni u ETCC-u i obećali da će ovog vikenda u velikom broju doputovati u Brno kako bi na licu mesta pružili podršku srpskom automobilisti.\nBorković će ovog vikenda u Brnu braniti treću poziciju u generalnom plasmanu najjače S2000 klase. Pred poslednju trku, vodeći dvojac Petr Fulin-Mata Homola je neuhvatljiv na najmlađeg osvajača Dijamantske kacije u istoriji srpskog automobilizma, a kao osnovni cilj Borković je postavio odbranu trećeg mesta u generalnom plasmanu koje mogu da mu ugroze Rikli, Matejovski, Guger i Skuz.\nKvalifikacije se voze u subotu u 13:10, dok su dve trke na programu u nedelju, od 11:25 i 13 časova.


- Vojvodina je regija sa ogromnim turističkim potencijalima, ali njene turistike ponude zaostaju za Evropom bez obzira na to što lovni, banjski, nautički turizam imaju tradiciju dužu od dva veka - ocenio je generalni sekretar Svetske turističke organizacije dr Taleb Rifai prilikom nedavnog boravka na sajmu lova i ribolova u Novom Sadu.\nOn je pohvalio Novi Bečej zbog projekta pristaništa na Tisi, naglašavajući da bi bilo dobro da i ostale opštine prepoznaju svoje turističke potencijale.\n- Na celom toku Tise kroz Srbiju nema pristaništa - istakao je Fifai i dodao da je to razlog više zbog kojeg se treba boriti za ovu investiciju. Jer najveći problem plovnih reka u jugoistočnoj Evropi jeste nedostatak marina i pristaništa i pratećih objekata. A Tisa je reka koja protiče kroz pet zemalja, ali se međunarodni brodovi ne zaustavljaju jer nemaju gde da pristanu.\nSaša Šućurović - predsednik opštine Novi Bečej\nPrimer Novog Bečeja, kažu u Turističkom svezu Vojvodine, motivisao je zdravstvene turizmologe da se udruže na predstavljanjima u Ljubljani, Budimpešti, Beogradu.\n- Turiste iz Evropske unije treba da „uhvatimo“ našim cenama. U oblasti stomatoloških i usluga, kao i plastične hirurgije, mi imamo stručnjake sa znanjem koji je svetskog nivoa, samo što to ljudi zbog besparice ne primećuju jer malo njih može sebi da priušti takve intervencije.\nIstovremeno, ovi za nas visoki cenovnici za strance važe kao jefitini. Mnogi Evropljani putuju u Mađarsku da bi ove usluge sebi priuštili po povoljnim cenama. Mi, pored ostalog, radimo na tome da ubuduće ljudi iz Mađarske ove intervencije obavljaju kod nas - objašnjava Atila Vereš, direktor Fonda Klastera zdravstvenog turizma Vojvodine.\n- Imamo najlepši kej na toku Tise kroz našu zemlju, ali turisti do njega, uglavnom, mogu da dođu samo suvozemnim putem. Nijedna jahta, nautičko plovilo ili turistički brod ne mogu da pristanu uz našu obalu. Sve smo to prilikom posete Vojvođanskoj kancelariji u Briselu predstavili partnerima iz EU i dobili čvrsta obećanja da bi projekat izgradnje pristaništa mogli brzo da realizujemo.\nU međuvremenu, obezbedili smo 10,5 miliona dinara od akcionog inevsticionog plana (NIP) za projektno-tehničku dokumentaciju kako bi zaokružili planove o jedinom pristaništu na Tisi kod Novog Bečeja - objašnjava Saša Šućurović, predsednik opštine Novi Bečej.\nU okviru pristaništa gradiće se i stanica za snabdevanje brodova gorivom Stručnjaci „NIS - Gaspromnjefta“ predložili su da u okviru pristaništa naprave bunker stanicu za snabdevanje brodova gorivom. - U Novom Bečeju je izuzetna lokacija ne samo za pristanište nego i za izgradnju bunker stanice - objasnio je Samvel Čobanjan.\nLekcija o Velikogospojinskim danima\n- Ove godine je Velikogospojinskim danima u Novom Bečeju prisutvovalo, uprkos ekonomskoj krizi, više od 200.000 posetilaca pa je ova manifestacija posle novosadskog Egzita i festivala trube u Guči treća manifestacija u Srbiji - veli Šućurović i dodaje da ih je Turistički savez Hrvatske pozvao da ovih održe predavanje na temu kako su od male seoske manifestacije napravili festival međunarodnog značaja.


Tesla i Solar Siti očekuju prihod od milijardu dolara\nBeta 2. novembra 2016. 09:20\nZvaničnici američke kompanije za proizvodnju električnih automobila Tesla pozivaju deoničare da odobre spajanje sa proizvodjačem solarnih panela, firmom Solar Siti (SolarCity) navodeći da je to finansijski i ekološki dobar potez.\nKompanija Tesla je na svom sajtu saopštila sinoć da bi spajanjem sa Solar Sitijem bila dodata jedna milijarda dolara u prihodima iduće godine. Solar Siti bi takodje doneo 500 miliona dolara u gotovini Tesli tokom naredne tri godine.\nGeneralni direktor Tesle Ilon Mask (Elon Musk), koji je predsednik obe kompanije, najavio je u junu plan da se spoje te dve firme u poslu vrednom oko 2,45 milijardi dolara. Deoničari obe kompanije treba da glasaju o tom dogovoru 17. novembra.\n„Tesla i Solar Siti imaju ogromnu šansu da formiraju vertikalno integrisanu održivu energetsku kompaniju“, navela je kompanija Tesla na svom vebsajtu pozivajući deoničare da odobre dogovor.\nMedjutim javljaju se odredjena sporna pitanja vezana za ovo spajanje. Ni jedna kompanija nije ostvarila održivi profit, i obe deluju na tržištima gde je tražnja neizvesna. Prema državnim podacima električna vozila predstavljaju manje od jedan odsto prodaje vozila u SAD, a manje od jedan odsto američke struje dolazi od solarne proizvodnje.\nAnalitičari se takodje pitaju da li bi ovo spajanje mogo da odloži izbacivanje Teslinog prvog vozila za masovnu prodaju, Model 3, od 35.000 dolara koji treba da izadje krajem iduće godine.\nNeki deoničari su čak podneli tužbe tvrdeći da direktor Mask koristi to spajanje da bi jedna kompanija spasla drugu. Mask je vlasnik 26,5 odsto firme Tesla i 22 odsto Solar Sitija, kojim upravljaju njegovi rodjaci.\nKompanija Tesla, čije sedište je u Palo Altu u Kaliforniji, je saopštila da bi dve firme mogle da smanje troškove za 150 miliona dolara u prvoj godini zajedničkog poslovanja tako što bi zajedno prodavale Teslina električna vozila i bateriji za skladištenje energije i solarne panele Solar Sitija.\nSpojena kompanija bi takodje imala i širu bazu potrošača pošto Tesla ima radnje u SAD, Evropi i Aziji dok Solar Siti uglavnom prodaje solarne panele u SAD.


VOX INF 3400 frižider sa zamrzivačem cena, cene Srbija, prodaja Beograd Novi Sad Niš\nVOX INF 3400 frižider sa zamrzivačem cene\nVOX INF3400 Samostojeći, Energetski razred A+, Kapacitet frižidera 180 l, Kapacitet zamrzivača 63 l... specifikacija\nEPonuda nije internet prodavnica već Vam omogućava da brzo i lako nađete VOX INF 3400 frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi VOX frižider sa zamrzivačem INF 3400 na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za VOX Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za VOX INF 3400 frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za VOX INF 3400 frižider sa zamrzivačem. Pre kupovine, podatke za VOX frižider sa zamrzivačem INF 3400 proverite na sajtu PROIZVOĐAČA.


Uspešno poslovanje TE KO u prošloj godini | Boom93\nUspešno poslovanje TE KO u prošloj godini\nPrivredno društvo „Termoelektrane i kopovi“ Kostolac ostvarilo je u prošloj godini 4,6 milijardi dinara neto dobiti i time krunisalo jednu od najuspešnijih proizvodnih godina, saopšteno je danas.\nOstvarenim profitom u prošloj godini nastavljena je uspešna poslovna politika preduzeća i potvrđene razvojne mogućnosti energetskog sistema Privrednog društva „TE-KO“.\nKostolac je ostvario čist poslovni dobitak od gotovio dve milijarde dinara. Prošla godina je upamćena i po ostvarenim proizvodnim rezultatima koji su takođe bili iznad plana. Elektroprivredi Srbije isporučeno je 6,2 milijarde kilovat časova električne energije a takođe je proizvedeno 9,2 miliona tona uglja i gotovo 39 miliona kubika otkrivke.\nDobri finansijski rezultati privrednog društva rezultat su kontinuiteta uspešne poslovne politike koja se realizuje u okviru postavljenih ciljeva, navodi se u saopštenju.\nIzostala saradnja građana


Evropska komisija: Srbiji argumentovan odgovor, Španiji „Prodijeva doktrina“ - 05.10.2017, Sputnik Srbija\nEvropska komisija kaže da će, kada bude dobila pismo srpskih vlasti, detaljno odgovoriti na pitanja povodom svoje pozicije koje se tiču slučajeva Kosova i... 05.10.2017, Sputnik Srbija\nevropa, politika, vesti, svet, srbija, španija, katalonija, evropska komisija, evropska unija (eu)\n15:12 05.10.2017 (Osveženo: 13:47 11.10.2021)\n„Kada dobijemo pismo, odgovorićemo na njega. Možete biti sigurni da će naš odgovor biti dobro pripremljen i predstavljen. To je uvek slučaj sa našim odgovorima, i ne vidim zašto bi bilo išta drugačije u ovom slučaju“, izjavio je portparol Evropske komisije Aleksandar Vinterštajn.\nEvropska komisija je u izjavi za Tanjug odbacila optužbu da se radi o dvostrukim standardima u slučaju njihove ocene da se „slučajevi Kosova i Katalonije ne mogu porediti“.\nU dodatnom objašnjenju, izvori Evropske komisije za Tanjug naglašavaju da se EU u slučaju Španije rukovodi tzv. „Prodijevom doktrinom“, prema kojoj se Unija ne meša u unutrašnja ustavna pitanja zemalja-članica.\nIsta doktrina, nazvana prema nekadašnjem predsedniku Evropske komisije Romanu Prodiju, kaže da otcepljena teritorija može da napusti državu-članicu EU i ponovo postane deo EU samo ako je nezavisnost stečena u skladu sa ustavom zemlje-članice koju je napustila.\n„Savet naglašava da je Kosovo sui generis slučaj i napominje da će zemlje-članice, u skladu sa svojim nacionalnim praksama i međunarodnim pravom, odlučivati o svojim odnosima sa Kosovom“, navodi se u zaključku Saveta ministra EU iz 2008. godine.\n3 Oktobar 2017, 18:00\nPremijerka Srbije Ana Brnabić najavila je da će naredne nedelje tokom svoje posete Briselu evropskim zvaničnicima predati pismo u kome vlasti Srbije zahtevaju odgovore na pitanja u vezi sa stavom Evropske komisije u slučajevima Kosova i Katalonije.


Mihajlović: 2016. biće godina borbe protiv nasilja nad ženama : Inkluzija\nMihajlović: 2016. biće godina borbe protiv nasilja nad ženama\nBorba protiv nasilja nad ženama i svaka žrtva porodičnog nasilja velika je odgovornost i briga svih nas, rekla je potpredsednica Vlade i predsednica Koordinacionog tela za rodnu ravnopravnost, prof. dr Zorana Mihajlović i poručila da će svako ko je počinio nasilje biti kažnjen.\nMihajlović je rekla da su u porodičnom nasilju do danas ubijene 34 žene i najavila da će predložiti Vladi Srbije da 2016. godina bude godina borbe protiv nasilja nad ženama i devojčicama.\n„Svi smo odgovorni za svaku žrtvu nasilja nad ženama i devojčicama. Kada kažem svi, tu ubrajam svakoga od nas, i građane i građanke, i nas koji smo u određenim institucijama i medije. Svi moramo da učinimo mnogo više nego što smo uradili u prethodnom periodu”, rekla je Mihajlović na obeležavanju Međunarodnog dana borbe protiv nasilja nad ženama dodajući da se uradilo mnogo, ali da mora još više.\n„Ideal i san svakoga od nas je društvo bez nasilja”, rekla je Mihajlović i pozvala sve da prijavljuju nasilnike, a institucije da formiraju efikasan zakonodavni okvir usklađivanjem porodičnog i krivičnog zakona.\nOna je rekla da je Zakon o rodnoj ravnopravnosti spreman, da će uskoro biti pred Vladom, te da se Strategija i Akcioni plan o rodnoj ravnopravnosti u jednom delu tiču isključivo i samo borbe protiv nasilja nad ženama i devojčicama.\nKako je rekla, neophodno je stalno govoriti svima da je nasilje nad ženama u javnom životu, u kompanijama, nekim mirnim i tihim porodicama kršenje ljudskih prava.\nKako je rekao, nasilje nad ženama je problem koji postoji ne samo u Srbiji.\nOn je naveo i da se raduje što je ministarka Mihjalović izjavila da će se tokom iduće godine još intezivnije baviti tim problemom.


Za elektrifikaciju povratničkih domova izdvojeno 65 000 KM - KVorum.net / Kotor-Varoš -\nZa elektrifikaciju povratničkih domova izdvojeno 65 000 KM\nAutor: Slaven Šubara / Datum: 01.08.2017. 15:37\nNačelnik opštine Kotor Varoš Zdenko Sakan potpisao je u Sarajevu Sporazum o saradnji na provođenju projekta elektrifikacije povratničkih domova.\nPrethodno je Komisija za izbjeglice i raseljene osobe Bosne i Hercegovine izvršila izbor projekata elektrifikacije stambenih jedinica kao i projekata obnove i izgradnje komunalne i socijalne infrastrukture na prostorima na kojima žive raseljene osobe i povratnici u vrijednosti od 2.250.000 KM sredstava iz 2015. godine.\nOd te sume, 675.000 KM raspoređeno je za finansiranje osam prioritetnih projekata elektrifikacije stambenih jedinica raseljenih osoba i povratnika u opštinama Foča, Istočni Stari Grad, Ravno, Rudo, Glamoč i Kotor Varoš.\nZa finansiranje projekata elektrifikacije stambenih jedinica u Mjesnoj zajednici Kotor Varoš (Bilice) biće izdvojeno 65.000 KM, čime će biti omogućeno priključenje na niskonaponsku elektro-mrežu za određen broj povratničkih domova.\n„Elektrifikacijom u naselju Bilice stvoriće se uslovi za održivi povratak, odnosno da povratnici žive život dostojan čovjeka u 21. vijeku, o čemu je nemoguće govoriti bez urednog snabdijevanja strujom, vodom i bez putne komunikacije. Ujedno će se stvoriti uslovi i za elektrifikaciju naselja Tešići“, naglasio je načelnik Sakan.\nPrethodna vijest: Glamočak od Kasipovića zatražio da podnese ostavku Sljedeća vijest: Prvi “Kotorvaroški vašar”


Minsk: Pretnja bombom stigla iz Švajcarske; Bern demantuje\nTanjug 26. maja 2021. 14:58\nMINSK – Beloruski predsednik Aleksandar Lukašenko izjavio je danas da je pretnja o bombi na letu Rajanera primljena iz Švajcarske, dok švajcarska vlada poručuje da nije upoznata ni sa kakvom takvom pretnjom.\n“Poruka da se na letu tog aviona nalazi bomba je došla iz Švajcarske”, rekao je Lukašenko u parlamentu na sastanku sa poslanicima, članovima ustavne komisije i vladinih agencija, prenosi ruska agencija Tas s.\nŠvajcarske vlasti su odmah reagovale, navodeći da švajcarska vlada nije upoznata ni sa kakvom pretnjom bombom, zbog koje je, kako je rekao beloruski predsednik, putnički avion Rajanera morao da sleti u njegovu zemlju, nakon čega je došlo do hapšenja jednog putnika, 26-godišnjeg novinara disidenta.\n“Švajcarske vlasti nemaju saznanja o pretnji bombom na letu Rajanera iz Atine za Viljnus. Zato nije bilo saopštenja švajcarskih vlasti upućenog beloruskim vlastima o ovom pitanju”, navodi se u saopštenju švajcarskog ministarstva spoljnih poslova.\nPutnicki avion Rajanera koji je 23. maja leteo za Viljnus iz Atine je hitno sleteo na međunarodni aerodrom u Minsku, nakon dojave da se u njemu nalazi eksplozivna naprava.\nBeloruski lovac MiG-29 je podignut kako bi otpratio avion Rajanera na aerodrom u Minsku. Nakon sletanja, stručnjaci su pretražili avion, ali nisu pronašli bombu.\nBeloruski istražni komitet je pokrenuo krivični postupak zbog lažne pretnje bombom.\nZvanični Minsk je kasnije saopštio da je među putnicima aviona bio i Roman Protaševič, suosnivač Telegramovog kanala Neksta, koji je u Belorusiji zabranjen kao esktrimistički. Snage reda su privele Protaševiča.


RTS :: Belinijeva „Norma“ otvara novu sezonu „Metropolitena“ u „Sinepleksu“\nMuzika Belinijeva „Norma“ otvara novu sezonu „Metropolitena“ u „Sinepleksu“\nBelinijeva „Norma“ otvara novu sezonu „Metropolitena“ u „Sinepleksu“\nčetvrtak, 05. okt 2017, 16:00 -> 16:18\nNova sezona direktnih prenosa „Metropoliten opera 2017/18“ biće otvorena u subotu 7. oktobra, od 19 časova, novom produkcijom Belinijevog remek-dela „Norma“, u bioskopu „Sinepleks Ušće“. Svi ljubitelji opere imaće jedinstvenu priliku da pogledaju izvođenje jednog od vodećih soprana na svetu, Sondru Radvanovski. Karte za jedno od najuspešnijih operskih dela sadašnjice su u prodaji na blagajni bioskopa.\nI sam Belini je često izjavljivao da jedino Normu smatra delom kojim se može uvek ponositi. Libreto za ovu operu napisao je Feliče Romani, prema istoimenom tragičnom delu Aleksandra Sumea i izvedena je 1831. godine u Milanu.\nProdukcija ser Dejvida Mekvikara nas vodi duboko u druidovu šumu, gde vladaju priroda i drevni rituali. Radnja opere dešava se u Galiji, na samom početku okupacije od strane Rimskog carstva. Ova opera ispituje uvek aktuelnu i dobro poznatu situaciju: moćna žena odstupa od svojih ideala zbog ljubavi, a uprkos tome biva izdana od strane svog ljubavnika.\nIstovremeno, pojavljuje se mlađa žena, koja je sada novi predmet pažnje Norminog bivšeg ljubavnika i ona u njoj vidi kako rivala, tako i drugu sebe.\nNa sceni „Metropolitena“ će se pored Sondre Radvanovski, koja je 2013. godine debitovala u ovoj operi u „Metu“, pojaviti Džojs Didonato kao Adalđiza, dok je tenor Džozef Kaleha Polione, Normin neverni ljubavnik.\nNakon Belinijeve opere, nova izvođenja u sezoni 2017/2018 imaće Pučinijeva opera Toska, Mocartova opera Tako čine sve, Anđeo uništenja kompozitora Tomasa Adesa.\nPremijeru u visokoj rezoluciji imaće retko izvođena Rosinijeva Semiramida sa Anđelom Mid u naslovnoj ulozi, kao i Verdijeva opera Lujza Miler sa Sonjom Jončevom i Pjotrom Bečalom.\nU okviru nove sezone direktnih prenosa, biće izvedena i Mocartova bajka Čarobna frula, potom najizvođenija opera u istoriji „Metrolitena“ – Boemi i Donicetijeva komična opera Ljubavni napitak.\nSezona direktnih prenosa se završava 28. aprila naredne godine, sa premijerom opere Žila Masnea Pepeljuga u „Metropolitenu“.\nUkoliko se ljubitelji opere odluče za sezonu u celosti, cena ulaznice iznosi 1.000 dinara po izvođenju. Kupovinom karata za četiri ili više izvođenja u sezoni ostvaruju pravo na sniženu cenu karte od 1.300 dinara.\nPojedinačne karte su u prodaji po ceni od 1.500 dinara po predstavi. Više informacija možete naći na sajtu www.cineplexx.rs.\n(četvrtak, 05. okt 2017, 18:43)\nJeste Bellinijeva opera :"Norma" jedna od najlepših ali i za pevačicu jedna od težih.Valja ovde napomenutu da upravo naša Primadona Radmila Bakočević još uvek drži svetski rekord jer niko nije izveo više predstava Norme od nje a to je negde između 570 i 600.Veliki podvig svakako.\n1 Pijanista Adi Nojhauz svira 26. septembra u Beogradu\n2 „Metalika“ na velikoj evropskoj turneji sledećeg leta!\n3 "Sentimentale" novi singl i spot Milen Farmer\n4 Nora Džouns objavila „Pesmu bez imena“\n5 Betoven i Bartok na otvaranju sezone Beogradske filharmonije


Beograd dobija tunel između Save i Dunava - M-Kvadrat\n– Prvi veliki projekat koji će omogućiti da u centru grada ima što manje automobila je tunel između Save i Dunava i taj tunel bi trebalo da smanji broj automobila u centru grada za skoro 14 odsto – rekao je gradski menadžer Goran Vesić za TV Pink.\nVesić kaže i da se radi na tome da se centar grada pretvori u pješačku zonu između Zelenog venca, Ulice braće Jugovića, Pariske, uključujući i Kosančićev venac, kao i da postoji plan da se tu izgradi nekoliko garaža.\nKako je naveo, u narednih nekoliko mjeseci nadogradnjom garaže na Obilićevom vencu dobiće se još 250 mjesta, a vrlo brzo kreće i izgradnja garaže „Studentski trg” sa novih 950 mjesta.\n– Centar grada treba da postane mjesto za pješake i bicikle kao i u drugim evropskim prestonicama – kaže gradski menadžer.\nPodsjeća da radovi na Slaviji idu po planu i biće završeni početkom maja, kada će Slavija biti prohodnija za saobraćaj, a istovremeno će se raditi Ruzveltova ulica i park između Slavije i Ulice kralja Milutina, gde će biti centralno mjesto za spomenik Dimitriju Tucoviću.\nVesić kaže i da je grad prošle godine pokrenuo 69 projekata, da je za ovu godinu planirano još 50, a kada je ova gradska vlast startala, primjećuje, bila su tri projekta.\n– Taj trend će se nastaviti kako bi Beograd bio bolje mjesto za život, bez obzira na to da li neko živi u centru grada ili na njegovoj periferiji – zaključio je Vesić.\nPrethodni članakPočela izgradnja raspona Krimskog mosta\nNaredni članakKonaković: Dinamika izgradnje transverzale zavisi od Vlade FBIH


Odgovornost u Lešnici - nepobitna pretpostavka uspešnosti10.04.2017.\nU subotu i nedelju, 8. i 9. aprila, u Osnovnoj školi "Petar Tasić" u Lešnici realzovana je obuka sa programom "Gde je nestala odgovornost? - Odgovornost kao glavni faktor uspešne participacije učenika".\nI ovog puta zaposleni iz ove škole otišli su zadovoljni, pre svega sopstvenim učešćem i ishodima zajedničkog rada.\nOpšta ocena, izvedena iz evaluacionih instrumenata, veoma je visoka, ali je još značajniji dokaz uspešnosti realizacije završnica seminara, u kojoj su analizirane aktuelne problemske situacije koje su predložili sami učesnici.\nU tom delu zajedničkog rada, dobijenu su potvrde da su u školi otvoreni procesi primene stečenih znanja i veština iz programa prethodno realizovanih obuka i da postoje primeri dobre prakse sa vrlo značajnim efektima.\nRealizatori očekuju da će sličnih primera dobre prakse biti još do kraja ove školske godie i da će to biti ona suštinska potvrda uspešnosti stručnog usavršavanja zaposlenih u ovoj školi.


Gojkovićeva i Džang: Odnosi Srbije i Kine na istorijski visokom nivou - Info 24\nPredsednica Skupštine Srbija Maja Gojković i predsednik Stalnog komiteta Svekineskog narodnog kongresa Džang Deđijang potpisali su Memorandum o razumevanju između dva parlamenta, poručujući da su odnosi Srbije i Kine na istorijski visokom nivou i da su dve zemlje spremne da i dalje učvršćuju saradnju.\n“Naš zadatak je da pratimo implementaciju dogovora rukovodstva naše dve države u okviru Inicijative “Jedan pojas- jedan put”, kao i foruma Kine i centralno i istočnoevropskih zemalja i sprovođenje svih projekata koji se dogovore. Svakako smo se dogovorili i o saradnji na multilateralnom planu, saradnji naših skupština tamo gde su naše dve države članice, kao što je Interparlamentarna unija”, navela je Gojkovićeva.\nGojkovićeva je istakla da je izjava predsednika dve države o uspostavljanju sveobuhvatnog strateškog partnerstva od izuztenog značaja za Srbiju i Kinu.\nGojkovićeva je posebno podsetila na značaj sporazuma o ukidanju viza između Srbije i Kine, koji je, kako je rekla, unapredio saradnju u oblasti turizma i koji otvara potencijale za bolju i veću saradnju na ekonomskom polju.\n“U tom smislu, očekujemo uspostavljanje direktne avio-linije između Beograda i Pekinga ili nekog drugog grada u Kini”, rekla je Gojkovićeva.\n“Naši bilateralni odnosi su izdržali iskušenja vremena i promena situacije na međunarodnoj sceni, dobro se razvijaju i zrače novu vitalnost iz strare tradicije”, rekao je Džang.\n“Prijateljstvo dve zemlje nepokolebljivo”\nDžang je poručio da je prijateljstvo i bratstvo između Kine i Srbije nepokolebljivo, te da predstavlja konsenzus lidera i svih društvenih krugova dve zemlje, što Kina, kaže, mnogo ceni.\n“Pridajemo veliki značaj razvoju odnosa saradnje i prijateljstva sa Srbijom i spremni smo da dalje učvršćujemo međusobno političko povernje i produbljujemo saradnju za dobrobit naroda obe zemlje. Da ostvarujemo zajednički prosperitet i dajemo doprinos za ubrzan razvoj odnosa i novu stranicu saradnje Srbije i Kine, ali i Kine i zemalja centralne i istočne Evrope”, rekao je Džang.\nNavodeći da je ovo njegova prav poseta Srbiji, Džang je rekao da je Kongres spreman da ulaže dodatne napore, sa Skupštinom Srbije, u implenmentaciju važnih dogovora lidera dve zemlje.\n“Treba da zgrabimo istorijsku šansu izgradnje ‘Pojasa i puta’ i da intenziviramo prijateljsku razmenu i saradnju i stvaramo još čvršću sudbinsku zajednicu Srbije i Kine”, rekao je Džang i dodao da je saradnja zakonodavnih organa važan deo međunarodnih odnosa.\n“Potpisivanjem Memoranduma o razumevanju, saradnja zakonodavnih organa je ušla u novu fazu institunacionalizacije i standardizacije.”, dodao je Džang.\nDžang će se sutra na posebnoj sednici parlamenta obratiti srpskim poslanicima.\nPredsednik Stalnog komiteta Svekineskog narodnog kongresa svoju posetu Srbiji počeo je obilakom mesta gde je nekada bila kineska ambasada pogođena u NATO bombardovanju 1999. godine, dok će sutra sa premijerkom Anom Brnabić posetiti Železaru Smederevo i termoelektranu Kostolac.\nTags: džang deđijang, Maja Gojkovic, narodna skupština republike srbije\nVučić u Vašingtonu: Važni razgovori o važnim temama


Ona je navela da su većina Nacionalnih saveta održali i prve redovne sednice na kojima su birali predsednike i usklađivali Statute sa odredbama novog Zakona o nacionalnim savetima nacionalnih manjina ("Sl. glasnik RS", br. 72/2009, 20/2014 - odluka US, 55/2014 i 47/2018).\n“Veliki broj Saveta je već izabrao predsednike, a to je prvi korak u postupku koji se sprovodi pred Ministarstvom državne uprave i lokalne samouprave koje ima zadatak da, pre nego što upiše predsednike u registar Saveta, proveri da li su ti postupci u skladu sa zakonom”, rekla je Antić za Tanjug i podsetila da su nakon izbora formirana i dva nova Nacionalna saveta - ruske i poljske nacionalne manjine.\n“Krajnji rok kada očekujemo da će svih 22 Nacionalna saveta imati usvojene statute i izabrane organe je početak januara sledeće godine”, navela je Antić.\nPoštujući novu zakonsku odredbu predsednik opštine Kučevo, Novica Janošević, podneo ostavku na tu funkciju i preuzeo dužnost predsednika Nacionalnog saveta Vlaha, a isto je učinila narodna poslanica, Libuška Lakatoš, članica Nacionalnog saveta slovačke nacionalne manjine.\n“Što se tiče postupka konstituisanja, koji je još uvek u toku, postoje određene proceduralne primedbe koje Ministarstvo razmatra i koje će se uzimati u obzir prilikom upisivanja u registar.\nPrimedbe u vezi sa održavanjem prvih sednica Nacionalnih saveta su uglavnom proceduralne prirode i odnose se na primenu Poslovnika ili Statuta, ali većih problema koji bi uticali na regularnost konstituisanja nije bilo”, kazala je Antić.


Grejanje u automobilima će se plaćati svaki mesec? - 12.02.2022, Sputnik Srbija\nGrejanje u automobilima će se plaćati svaki mesec?\nProizvođači automobila smišljaju nove načine da ostvare sve veće prihode, a po uzoru na određene servise za koje plaćamo mesečnu pretplatu, neke opcije u našim... 12.02.2022, Sputnik Srbija\nOva ideja se već godinama spominje, a neke kompanije su već počele da eksperimentišu sa takvim pretplatama. Mercedes je među prvima ponudio neke dodatne usluge na koje se možete pretplatiti.Ipak, tek treba da se vidi kako će tržište da reaguje na duže staze jer pojedini analitičari smatraju kako će deo korisnika biti nezadovoljan jer će osećati da istu stvar plaćaju dva puta – prvi put kada kupuju automobil, a zatim i za korišćenje iste funkcije.Međutim, kako piše portal Dnevnik, na ovaj način se otvara mogućnost vlasnicima automobila da plaćaju samo one opcije koje zaista i koriste.Korišćenje dodatnih funkcija putem pretplate moglo bi da utiče i na početnu cenu automobila. Primera radi, početna cena bi mogla da bude manja, a kada vlasnik nakon nekoliko godina otplati kredit ili lizing, može da aktivira neke funkcije koje do tada nije koristio.Ideja je da u zavisnosti od usluge mesečna pretplata bude između 10 i 25 dolara, a na ovaj način proizvođači automobila će imati novi izvor prihoda, jer će na svojim automobilima dodatno zarađivati svaki mesec.Japanske kompanije kao što su Lexus, Subaru i Toyota već su počele da naplaćuju mogućnost otključavanja automobila i startovanje motora putem aplikacije, dok u određenim Be-em-ve modelima vozači mogu da doplate za mogućnost automatske aktivacije dugih svetala.Bavarska kompanija je takođe razmišljala o naplati korišćenja opcije grejanja sedišta, ali za sada nisu implementirali ovu pretplatu.Na ovaj način vlasnici automobila bi grejanje sedišta mogli da plaćaju samo nekoliko meseci tokom zime, kada je ova funkcija jedino i potrebna, prenosi portal Buka.Ford i General Motors već imaju mesečnu pretplatu za korišćenje asistenta u vožnji na auto-putevima, a kako navodi Biznis insajder, Stellantis, Ford i GM očekuju da će do kraja ove decenije od mesečne pretplate za funkcije u automobilima zarađivati oko 20 milijardi dolara godišnje.\nsvet – ekonomija, društvo, magazin, automobili\nCC0 / Pixabay / Automobil\nProizvođači automobila smišljaju nove načine da ostvare sve veće prihode, a po uzoru na određene servise za koje plaćamo mesečnu pretplatu, neke opcije u našim automobilima možda će biti dostupne samo onima koji su spremni da ih redovno plaćaju.\nOva ideja se već godinama spominje, a neke kompanije su već počele da eksperimentišu sa takvim pretplatama. Mercedes je među prvima ponudio neke dodatne usluge na koje se možete pretplatiti.\nIpak, tek treba da se vidi kako će tržište da reaguje na duže staze jer pojedini analitičari smatraju kako će deo korisnika biti nezadovoljan jer će osećati da istu stvar plaćaju dva puta – prvi put kada kupuju automobil, a zatim i za korišćenje iste funkcije.\nMeđutim, kako piše portal Dnevnik, na ovaj način se otvara mogućnost vlasnicima automobila da plaćaju samo one opcije koje zaista i koriste.\nKorišćenje dodatnih funkcija putem pretplate moglo bi da utiče i na početnu cenu automobila. Primera radi, početna cena bi mogla da bude manja, a kada vlasnik nakon nekoliko godina otplati kredit ili lizing, može da aktivira neke funkcije koje do tada nije koristio.\nIdeja je da u zavisnosti od usluge mesečna pretplata bude između 10 i 25 dolara, a na ovaj način proizvođači automobila će imati novi izvor prihoda, jer će na svojim automobilima dodatno zarađivati svaki mesec.\nJapanske kompanije kao što su Lexus, Subaru i Toyota već su počele da naplaćuju mogućnost otključavanja automobila i startovanje motora putem aplikacije, dok u određenim Be-em-ve modelima vozači mogu da doplate za mogućnost automatske aktivacije dugih svetala.\nBavarska kompanija je takođe razmišljala o naplati korišćenja opcije grejanja sedišta, ali za sada nisu implementirali ovu pretplatu.\nNa ovaj način vlasnici automobila bi grejanje sedišta mogli da plaćaju samo nekoliko meseci tokom zime, kada je ova funkcija jedino i potrebna, prenosi portal Buka.\nFord i General Motors već imaju mesečnu pretplatu za korišćenje asistenta u vožnji na auto-putevima, a kako navodi Biznis insajder, Stellantis, Ford i GM očekuju da će do kraja ove decenije od mesečne pretplate za funkcije u automobilima zarađivati oko 20 milijardi dolara godišnje.


Pijani političar pregazio čoveka, imao dva promila alkohola u krvi! : Nadlanu.com\nPijani političar pregazio čoveka, imao dva promila alkohola u krvi!\nObjavljeno 9. dec 2014. / 10:27:01\nZamenik predsednika Skupštine grada Šapca Sreten Radovanović (67), pod dejstvom alkohola, pokosio je biciklistu u ovom gradu i pobegao s mesta udesa, saznaju Novosti. Čovek je s teškim telesnim povredama završio u šabačkoj bolnici, a Radovanović je ubrzo priveden na trežnjenje, ali ne i u pritvor, zbog štrajaka advokata.\nPolicija ga je pronašla kako sedi u automobilu ispred svoje kuće, nedaleko od mesta nesreće. Kako saznaju “Novosti”, imao je 1,98 promila alkohola u krvi. Prilikom hapšenja pozivao se i na odbornički imunitet pa na funkciju zamenika predsednika Skupštine grada.\n- Uhapšen je i vođen na trežnjenje u obližnju Koceljevu, gde se nalaze naše prostorije za tu namenu. Protiv njega je podneta krivična prijava zbog izazivanja udesa s teškim telesnim povredama opasnim po život i nepružanja pomoći povređenom – kažu iz policije.\nizvor: Telegraf.rs /Novosti


Protesti u Francuskoj i Nemačkoj - KONTRAPUNKT - - Protesti u Francuskoj i Nemačkoj\nUtorak, Jun 17, 2008 - 10:33 PM NT - 940 Reads Iz drugih izvora\nProtesti u Francuskoj i Nemačkoj\nPariz, Frankfurt -- Nekoliko desetina hiljada francuskih radnika protestovalo je protiv reforme penzionog sistema i 35-časovne radne nedelje. Međutim, francuski sindikati ocenjuju da je odziv radnika bio manji od očekivanog. Relativno mali odziv radnika, prema procenama francuskih sindikata, mogao bi da ohrabri predsednika Nikolu Sarkozija da izvrši pritisak da se sprovedu njegove reforme, uprkos nekoliko meseci protesta.\nMoćni sindikati CGT i CFDT planirali su za danas masovne demonstracije protiv namera vlade da poveća broj godina rada potrebnih za dobijanje pune penzije sa 40 na 41, i da se poslodavcima da više prostora da produže 35-satnu radnu nedelju.\nVeliki štrajkovi 22. maja malo su učinili u usporavanju reforme penzionog sistema i sidikati su danas sočeni sa zamorom radnika koji preti da oslabi učinak akcije.\nVlada će sutra dobiti na razmatranje novi zakon o izmenama 35-časovne radne sedmice koju su pre 10 godina uveli socijalisti, a za koju Sarkozijevi centristi kažu da je "ekonomska katastrofa."\nNemačka: 40.000 radnika u štrajku\nViše od 40.000 zaposlenih u metalurgiji i elektronskoj industriji nemačke štrajkovalo je danas, zahtevajući da se produži rok procedure za sticanje prava na prevremnu penziju, saopštio je sindikat IG Metal.\nRad u fabrici automobila Daimler u Bremenu, na severu Nemačke, bio je poremećen.\n"Proizvodnja je ugrožena, ali ne nedostaje mnogo delova za proizvodnju i to se može nadoknaditi", rekao je predstavnik fabrike.\nUkupno 16.000 zaposlenih je odgovorilo na poziv sindikata na severu Nemačke, a oko 29.000 zaposlenih u jugozapadnom delu zemlje gde je fabrika automobila i fabrike opreme Boš, naveo je IG Metal.\nŠtrajkovi, započeti ovog meseca, traju obično po nekoliko sati.\nIG Metal traži od rukovodstva da do 2010. godine važi procedura za sticanje prava na raniji odlazak u penziju. Ta procedura uspostavljena je u Nemačkoj uz finansijsku pomoć federalne vlade, ali samo do kraja 2009. godine.\n"Samo mali deo zaposlenih može da radi do 65. godine što su godine za odlazak u penziju", rekla je jedan od rukovodilaca IG Metala Juta Blankau.\nPredstavnici sindikata su odgovorili da žele "neke rezultate pre početka perioda godišnjih odmora". Za sutra se očekuju pregovori.


Kako su saopćili iz Predsjedništva, razgovarano je o krizi izazvanoj postupcima vlasti u RS te je naglašeno da ne postoji ustavan način da se entiteti povuku iz državnih institucija kroz unilateralne akcije.\nIstaknuta je puna posvećenost SAD-a zaštiti suvereniteta i teritorijalnog integriteta Bosne i Hercegovine kao i funkcionalnosti državnih institucija te je iskazana potreba za očuvanjem mira i stabilnosti.\nTema razgovora bile su i političke inicijative za ubrzanje procesa proširenja Evropske unije na Zapadni Balkan te je potcrtano da je integracija Bosne i Hercegovine u EU, u što skorijem periodu, najbolji način da se odgovori na težnje i potrebe građana.\nEscobar je ranije danas razgovarao i sa predsjedavajućim Predsjedništva Željkom Komšićem (DF) te je tom prilikom poručeno da ne postoji mogućnost otcjepljenja RS.\nOznačeno Gabriel EscobarŠefik Džaferović\nPotpisalo više od 30 država: SAD i Slovenija potpisale dogovor o 5G mreži


Tvitovi - Jedan igrač čini razliku, on je nešto što niko nema u Evropi!\nIzvor: Sportske.net, 12.Avg.2017, 22:59\nPogledajte neke od najzanimljivijih tvitova nakon utakmice.\nSrbija je danas bila daleko bolja reprezentacija od Grčke, slavili smo sa 93:61 i tako pokazali da nas nikako ne treba otpisivati pred veliko takmičenje kakvo je Evropsko prvenstvo.\nNaša rerpezentacija je od samog starta preuzela prednost i samo je povećavala do kraja utakmice, svaku četvrtinu smo dobili i na kraju zasluženo >> Pročitaj celu vest na sajtu Sportske.net << i slavili.\nČešljali smo i tvitove, izgleda da je Boban Marjanović u centru pažnje, dobio je danas duele sa grčkim centrima, posebno sa Burusisom, dokazavši da se radi možda i o centru koji je među pet najboljih u Evropi u ovom trenutku.\nEvo nekih vaših tvitova, ima zanimljivih.\nBobi se igra sa ovima kao ja u 8. osnovne sa ovima sto su 6. na fizickom\n— Inkognitto (@csi_nick1) August 12, 2017\nHotSport.rs: VATERPOLO: Srbija bez plasmana u finale Svetskog prvenstva\nBKTV News: Juniori bez finala: Grčka savladala Srbiju u dramatičnoj završnici, mladi "delfini" protiv Mađara za bronzu\nSportske.net: SP u Beogradu - Srbija izgubila od Grčke u polufinalu\nB92: 'Orlići' poraženi od Grka, s Mađarima za bronzu


Pastor: Ne želimo ministarstva u Vladi Srbije | Autonomija\nPastor: Ne želimo ministarstva u Vladi Srbije\nSVM će biti isključivo deo proevropske vladajuće većine\nPoslanik Saveza vojvođanskih Mađara (SVM) u Skupštini Srbije Balint Pastor izjavio je da ta stranka neće tražiti a ni prihvatiti ministarska i mesta državnih sekretara u budućoj Vladi Srbije.\nPastor je za današnji novosadski „Mađar so” rekao da će SVM biti deo isključivo proevropski orijentisane većine.\n„Bićemo deo vladajuće većine jedino ukoliko budemo mogli da se dogovorimo oko ispunjavanja glavnih predizbornih ciljeva SVM-a”, naveo je Pastor.\nNajavio je da će SVM, sa svojh pet poslanika, imati sopstveni poslanički klub u republičkom parlamentu i ocenio da će zahvaljuući tome stranka moći „još naglašenije” da se zalaže za interese Mađara.\nPrema njegovim rečima, osim pet poslanika SVM-a, u novom sazivu parlamenta Srbije su sada svega dva poslanika mađarske nacionalnosti, a to su Judit Popović iz Liberalno-demokratske partije i Oto Kišmarton iz Srpske napredne stranke.


Kavčanin „pao“ u Banjaluci, evo u čijem stanu je boravio?!\nNaslovna Republika Srpska Kavčanin „pao“ u Banjaluci, evo u čijem stanu je boravio?!\nKako saznajemo juče je u Banjaluci uhapšen Alen Škrijelj, porijeklom iz Crne Gore sa prebivalištem u Ljubljani, koji je, prema tim tvrdnjama, pripadnik kavčanskog klana, jedne od najozloglašenijih kriminalnih grupa u regionu.\nKako saznajemo, riječ je o Alenu Škrijelju, porijeklom iz Crne Gore sa prebivalištem u Ljubljani, koji je, prema tim tvrdnjama, pripadnik kavčanskog klana, jedne od najozloglašenijih kriminalnih grupa u regionu.\nPrema tom izvoru, ovo mu nije bio prvi put da boravi u Banjaluci, ni njemu,ali ni ostalim pripadnicima tog kriminalnog klana.\nOno što je, kako tvrdi naš izvor, posebno zanimljivo jeste da je ta osoba odsjela u Banjaluci u jednom od stanova direktora UKC-a Vlade Đajića.\nTakođe, prema tom izvoru, „veza“ i logističar sigurnog boravka ovog, kako navode, kriminalaca u Banjaluci je Milan Ćurlić Ćurla, prvi saradnik Vlade Đajića, koji ga je i zaposlio (Ćurlića) na UKC Republike Srpske.\nĆurlić se, prema tim izvorima, više puta dovodio u vezu sa ozbiljnim krivičnim djelima što je skandal samo po sebi.\nĐajiću, očito, nisu bili dovoljni redovni „poslovi“ i nabavke na UKC, između ostalog, i sumnjivog kiseonika po naduvanim cijenama, nego se sa Ćurlićem upustio i u pružanje usluga „štek“ stanova za najopasnije kriminalce regiona.\nU svakom slučaju javnost mora da zna sve o ovome, ali, kako tvrdi naš izvor, umjesto otvorene istrage direktor Policije RS Siniša Kostrešević je upotrijebio sav svoj autoritet da slučaj „zataška“.\nŠkrijelj je, kako saznajemo, danas deportovan iz BiH, a time je nestala i opasnost za Đajića i Ćurlića da pruže informacije policiji otkud sumnjivi likovi pronalaze „utočište“ baš kod njih.


Još jedna trudnica iz Vranja koja je imala korona virus i uspela da ga pobedi, porodila se u sredu oko podneva u ovdašnjem porodilištu.\nMilena Jovičić rodila je zdravog dečaka, teškog četiri kilograma i to prirodnim putem. Njoj je ovo drugi porođaj, prenosi "Telegraf".\nNjen suprug je pre dva meseca bio pozitivan na korona virus, a ubrzo je virus potvrđen i kod nje.\nNekoliko dana pre porođaja, test je pokazao da je Milena negativna na koronu.\nGordana Đorđević, načelnica odeljenja ginekologije u vranjskoj bolnici, kaže da će ovakvih slučajeva biti sve više, jer se na Svetog Iliju porodila još jedna Vranjanka koja je pobedila koronu u trudnoći.\n"Imamo puno takvih trudnica iz Preševa i Bujanovca"\n- Ono što mogu da kažem da je sva prilika da ćemo tek imati takve slučajeve, odnosno trudnice i porodilje koje su se izborile sa kovidom. Imamo dosta takvih trudnica naročito iz Preševa i Bujanovca, koje su se izborile sa virusom ili su zaražene. Imamo veliki problem jer je dosta takvih slučajeva koji nam pristižu - ukazuje Đorđevićeva.\nDva porođaja sa srećnim ishodom kod trudnica koje su imale koronu, obradovao je ne samo zaposlene u vranjskom porodilištu, već i ceo grad, jer ovako dobra vest se čekala, s obzirom da je prošle nedelje u Nišu preminula porodilja iz Vranja, koja je imala koronu. Njena beba je za sada stabilno, a rođena je carskim rezom u sedmom mesecu trudnoće.\nDve porodilje iz Vranja koje su pobedile koronu i rodile devojčicu i dečaka, za sada su dobro, kao i njihove bebe. Prema proceduri, one su u izolacionom bloku kovid porodilišta.\nBONUS VIDEO: Porođaj ispred Zvezdarske bolnice


FSS: Sledeće sezone u Superligi najviše četiri stranca u timu\nRTS\t20.03.2017 20:08\nFudbalski savez Srbije (FSS) odlučio je da klubovi sledeće sezone u Superligi mogu da imaju najviše četiri stranca u timu, a na inicijativu predsednika te organizacije Slaviše Kokeze.\nKlubovi ove sezone mogu da koriste najviše šest stranaca u timu.\nNa sednici Odbora za hitna pitanja odlučeno je da se da preporuka organima koji upravljaju takmičenjima Superlige da se prvenstvene utakmice ubuduće igraju i petkom, a Prve lige Srbije i ponedeljkom.\nCilj toga je, kako je saopšteno, da se poveća broj gledalaca na stadionima.\nKlubovi Prve lige Srbije moći će od naredne sezone da imaju najviše dvojicu stranaca, a u Superligi za žene i Prvoj futsal ligi četiri.\nOdbor za hitna pitanja FSS-a predložio je da se smanji broj glavnih i pomoćnih sudija Superlige i Prve lige, a u skladu s preporukama Sudijske komisije Uefe.\nPredloženo je da se smanji broj delegata i uvede obavezno polaganje stručnog ispita u cilju kvalitetnijeg nadzora na utakmicama.\nTakođe će se izvršiti izmene disciplinskog pravilnika po kom će klubovi biti odgovorni za neispunjavanje finansijskih obaveza prema FSS-u.\nPredloženo je da klubovi Prve lige mogu da traže odlaganje utakmice ako imaju bar četvoricu igrača u reprezentativnim selekcijama, umesto dvojice koliko je bilo do sada.


Tužilaštvo BiH radi na predmetu u vezi sa prijetnjama smrću srpskom članu Predsjedništva BiH Miloradu Dodiku, rečeno je Srni u ovoj pravosudnoj instituciji.\nU odgovoru Tužilaštva BiH na pitanje Srne da li su preduzete mjere u vezi sa prijetnjama smrću Dodiku, o čemu ih je obavijestila Agencija za istrage i zaštitu BiH /Sipa/ 1. avgusta, nije navedeno više podataka.\nU Sipi su 19. avgusta rekli Srni da su preduzeli potrebne mjere na utvrđivanju svih relevantnih činjenica u vezi sa prijetnjama smrću Dodiku u komentarima na portalu BN televizije i o preduzetim mjerama obavijestila Tužilaštvo BiH.\nIz ove agencije podsjećaju da su 30. jula primili informaciju MUP-a Republike Srpske kojom su obaviješteni o članku objavljenom na portalu BN televizije i komentaru sa prijetećim sadržajem koji je upućen srpskom članu Predsjedništva BiH Miloradu Dodiku od NN lica pod pseudonimom "Romanija", nakon čega su preduzete potrebne mjere na utvrđivanju relevantnih činjenica o ovoj informaciji.\nIz Sipe dodaju da nastavljaju aktivnosti na utvrđivanju svih relevantnih činjenica u konkretnom slučaju, ali da, radi zaštite preduzetih i planiranih mjera, ne mogu otkriti više detalja.\nMUP Republike Srpske je odmah preduzeo mjere nakon što su 23. jula na portalu BN televizije objavljeni komentari u kojima je Dodiku prijećeno smrću, te o tome obavijestio i Sipu, u čijoj je direktnoj nadležnosti ovaj slučaj.\nInteresantno je da se povodom prijetnji srpskom članu Predsjedništva BiH posredstvom portala BN televizije nije oglasilo nijedno udruženje novinara u BiH.\nDobio 15 mjeseci zatvora zbog prijetnje smrću policajcima


Predsednik Buš razgovarao sa najbližim saradnicima o Iraku\nPredsednik Buš i državni sekretar Kondoliza Rajs su se sastali sa sekretarom za odbranu Robertom Gejtsom koji se vratio iz trodnevne posete Bagdadu. Savetnik za nacionalnu bezbednost Stiven Hedli i njegov zamenik J.D.Krauč, koji koordiniše razmatranje situacije u Iraku, pridružili su se razgovorima u predsedničkom odmaralištu Kemp Dejvid. Predsednik Buš je rekao da radi na novim smernicama za konflikt koje će izneti američkom narodu početkom naredne godine. U svom nedeljnom radio govoru, predsednik je rekao da je ovo doba promena u Vašingtonu, jer imamo novog sekretara za odbranu Roberta Gejtsa.\n”Želim da naši vojnici znaju da se, mada naredna godina donosi promene, jedna stvar ne može promeniti, a to je podrška naše nacije vama i vitalnom zadatku koji obavljate u cilju postizanja pobede u Iraku. Američki narod misli i moli se za vas, i obezbedićemo resurse koji su vam potrebni da obavite svoju misiju.“\nPredsednik Buš je rekao da obavljena misija značila da iračka vlada može samu sebe da održi, odbrani i priključi se široj borbi protiv terorizma. Ankete o javnom mnjenju u Americi ukazuju da je rat u Iraku sve nepopularniji dok najnovija anketa CNN-a ukazuje da se 70 posto birača ne slaže sa načinom na koji predsednik Buš rukovodi ratom u Iraku. Funkcioneri Bele kuće kažu da je jedan od ciljeva nove strategije podstrek novog poverenja američkog naroda. U svom radio govoru predsednik Buš je apelovao za patriotizam tokom praznika. Protivljenje ratu u Iraku bilo je velikim delom zasluzzno za prošlomesečnu izbornu pobedu opozicionih demokrata koji su dobili kontrolu u oba doma Kongresa.\nU radio odgovoru demokratske stranke, senator iz Indijane Evan Baj je govorio o blizu tri hiljade Amerikanaca koji su poginuli u Iraku od kako je rat počeo.\n”Njihova smrt nas još više boli tokom prazničnog perioda. U čast njihove žrtve trebalo bi ove praznične sezone ponovo da se posvetimo radu na tome da fraza ”mir u svetu“ ima istinsko značenje, time što ćemo uspostaviti stabilnost u zemljama i regijama poput Iraka, Avganistana i Darfura.“\nSenator Baj je rekao da je vreme da se ostavi po strani stranačka politika. On je istakao da demokrate pozdravljaju predsednikovo obećanje da će pružiti ruku opozicionim liderima i da ga u tom smislu drži za reč. Predsednik i gospodja Buš odlaze iz Kemp Dejvida nakon božićnih prazika na svoj ranč u Teksasu. Predsednik Buš će tamo nastaviti konsultacije o Iraku sastankom sa Savetom za nacionalnu bezbednost zakazanim za 28 decembar.


Erdogan Vučiću: Srbiju smatramo susjedom | Visokoin.com\nOn je izrazio zadovoljstvo sve većim interesovanjem turskih investitora, kao i širenjem postojećih kapaciteta kompanija koje već posluju u Srbiji.\nErdogan je uputio zvaničan poziv premijeru Srbije da odmah po preuzimanju predsjedničke funkcije posjeti Tursku, navodeći da će ta posjeta doprinijeti razvoju odnosa dvije zemlje.\n“Srbija je veoma važna za mir i stabilnost regiona Zapadnog Balkana, iako nemamo zajedničke granice, mi smatramo Srbiju susjedom. Imamo veoma dobre odnose, ali se nadam da ćemo tu saradnju proširiti na svim poljima”, istakao je turski predsjednik.\nPredsjednik Turske naglasio je da bi trebalo raditi više na zajedničkim infrastrukturnim projektima, kao što su aerodrom Ladjevci u Kraljevu i autoput Tutin – Novi Pazar – Sjenica.\nDvojica lidera dogovorila su potpisivanje sporazuma o punoj slobodi trgovinskih odnosa između Srbije, Bosne i Hercegovine i Turske, koji će biti potpisan u Beogradu u narednim mjesecima.


ATP Brizbejn: Pobeda Viktora, poraz Dušana\nSrpski teniseri Viktor Troicki i Dušan Lajović imali su različit učinak na startu turnira u Brizbejnu. Troicki se pobedom protiv Amerikanca Stiva Džonsona sa 7-6, 6-1 plasirao u drugo kolo, dok je Dušan Lajović doživeo poraz od Čeha Štjepaneka.\nReprezentativac Srbije i 22. igrač sveta, Viktor Troicki dobio je prvi set u taj brejku, u kome je uspeo da napravi dva mini-brejka i dobije ga sa 7-3. U drugom setu Troicki je bio mnogo sigurniji i već na startu je brejkom najavio konačan epilog duela sa 32. teniserom na ATP listi. Viktor je odličnom igrom došao i do 5-0 i lako meč priveo kraju. Protivnik u drugom kolu biće mu Bugarin Grigor Dimitrov, koji je na otvaranju turnira savladao petog nosioca, Francuza Žila Simona sa 2-0.\nDrugi srpski predstavnik u Brizbejnu Dušan Lajović ubedljivo je poražen od iskusnog Radeka Štjepaneka sa 6-0, 6-3 za samo 68 minuta. Imao je naš teniser brejk šanse u prvom i petom gemu meča, ali ih nije iskoritio, što je Čeh uspeo da kazni laganim osvajanjem prvog seta. U drugom periodu bilo je nešto neizvesnije, ali samo jedan brejk Štjepaneka bio je dovoljan za konačnu pobedu u dva seta.


Adžić analizirao pripremne mečeve: Odlična energija, ali ima prostora za napredak - CG Sport\nAdžić analizirao pripremne mečeve: Odlična energija, ali ima prostora za napredak\n20/08/2019 - by Mario Andrijašević\nRukometašice Budućnosti u Podgorici će nastaviti pripreme za novu sezonu nakon povratka iz Bresta i osvajanja turnira u francuskom gradu na kojem su rivali bili timovi koji imaju velike ambicije u novoj sezoni Lige šampiona.\nPobjedama protiv aktuelnog šampiona Evrope – mađarskog Gyorija i rumunskog CSM Bucurestija, te porazom od francuskog Metza, “plave” su osvojile prvo mjesto i nastavile sa sjajnim izdanjima u pripremnom periodu.\n“Sigurno je ovo najrizičniji dio sezone jer smo ušli u seriju veoma jakih utakmica bez mnogo zajedničkog rada. To je slučaj nekoliko posljednjih sezona, ali ove smo imali najjače protivnike, te promjenu koncepta kondicionog rada nakon dolaska novih trenera Maje Ivanović i Tanje Šarenac. Postojao je rizik, ali drago mi je što smo sve prevazišli odličnim odnosom svih djevojaka. Od prvog treninga u novoj sezoni evidentno je da da postoji sjajan odnos i posebna energija, kako povratnica u tim, tako i novih igračica. Rezultat takvog pristupa su odlična izdanja u dosadašnjem dijelu pripremnog perioda. Od aprila kada smo završili prošlu sezonu Lige šampiona, po programu kondicionih trenera Ivanović i Šarenac, obavili smo veliki posao kada je u pitanju oporavak igračica, što nam je dalo mogućnost da od starta priprema možemo da krenemo sa ozbiljnim radom. Vjerujem da će to dati rezultat kada krene sezona i da ćemo na taj način anulirati nedostatak takmičarskih mečeva prije početka Lige šampiona”, kaže trener Dragan Adžić, rezimirajući dosadašnji dio pripremnog perioda.\n“Imamo odličnu energiju, a iz kvalitetne odbrane koju smo imali na većini mečeva, istina bez puno uigravanja tog segmenta igre, dolazila je i dobra igra u napadu. Krila su odlična u tranziciji, imamo dobar nivo i u pozicionom napadu, a evidentno je da su se Jovanka i Majda i bez mnogo zajedničkog rada, brzo vratile u naš sistem. Raduje me i to što se Sanja Vujović vraća u prepoznatljivu formu, uz očekivanje da će u posljednjim provjerama krajem avgusta biti u prilici da provede više vremena na terenu, a potom kroz turnire Regionalne lige u septembru, dostigne nivo koji je potreban za Ligu šampiona. Raduje sadašnji nivo forme, ali sigurno nje da imamo dosta prostora za napredak. Svjesni smo da će rivali biti na značajno višem nivou kada počne Lige šampiona, jer će do 5. oktobra imati šest-sedam takmičarskih mečeva. Vjerujem ipak, da ćemo uspjeti da anuliramo tu prednost, jer će Brest i Ramnicu Valcea biti u našem fokusu u narednom periodu, a imamo i dragocjene informacije iz međusobnih duela protiv tih timova”.\n“U narednih nekoliko dana biće poznat raspored Regionalne lige koja nas očekuje u septembru. Do početka Lige šampiona trebalo bi da imamo dva ili tri turnira, koji će uz zajednički rad sa Krimom kao i prethodnih sezona, biti prilika da održimo željeni nivo forme i budemo spremni za izazove koji nas očekuju od rvog vikenda oktobra”, zaključio je Adžić.\nNova sezona Lige šampiona počinje prvog vikenda oktobra, a rivali u grupi su francuski Brest, rumunska Ramnicu Valcea i njemački Bietingheim.\nShare the post "Adžić analizirao pripremne mečeve: Odlična energija, ali ima prostora za napredak"\nTaggeddragan adziczrk buducnost\nPrevious Article Sutjeska vratila još jednog Nikšićanina: Mladi Tončić pojačao ekipu Glomazića\nNext Article Mitrović: Da napravimo dobar rezultat, svaki meč kao finale


Izvor: B92, 12.Nov.2019, 08:26\nPariz -- Predsednik Srbije Aleksandar Vučić izjavio je sinoć da Hašim Tači predsedniku Francuske Emanuelu Makronu nije rekao šta stvarno misli.\n"Spreman je za mirovni sporazum u kojem bi mi priznali nezavisno Kosovo. >> Pročitaj celu vest na sajtu B92 << To je kao da ja izađem i kažem da sam spreman za fantastičan sporazum sa EU i da nam prebace 15 milijardi evra, a da ćemo mi priznati da EU nije ništa pogrešila u proteklih 18 godina. On to kaže kao da treba da budemo srećni da nas priznaju. Koga ćete da priznate, šta pričate. Mi smo priznata zemlja u UN, pa nama tvoje priznanje ne treba", poručio je on.\n"Nije rekao što stvarno to misli. Mi kada se vidimo kažemo jedno drugom 'dobar dan, kako ste, laku noć', 'što ste uradili ovo ili ono'. Ono što smo nekada imali da se viđamo jednom nedeljno, pa i mesečno, više od godinu dana nema, osim što se vidimo na medjunarodnim konferencijama, gde usput ja njemu kažem "nemojte da izmišljate gluposti oko trovanja", a on meni nešto slično, i to je to", preneo je on dodajući da nema nikakvog pomaka, niti razgovora ni iza zatvorenih vrata.\nNezavisne Novine: Vučić: Tači Makronu nije rekao šta stvarno misli\nVučić je, zamoljen da prokomentariše izjavu Tačija da je preneo Makronu da je Priština za mirovni sporazum sa Beogradom, kazao da je to čuo od njega i pre dve, ili tri godine.. “Spreman je za mirovni sporazum u kojem bi mi priznali nezavisno Kosovo. To je kao da ja izađem i kažem da sam spreman...


Radio Rožaje - Nurković uputio Javni poziv nevladinim organizacijama\nutorak, 16 Januar 2018 14:51\nNurković uputio Javni poziv nevladinim organizacijama\nPredsjednik opštine Rožaje, Ejup Nurković, uputio je Javni poziv nevladinim organizacijama za predlaganje dva člana u opštinsku Komisiju za raspodjelu sredstava.\nOvu Komisiju čine dva člana predstavnika lokalne uprave, dva člana iz reda naučnih i stručnih radnika iz oblasti prioriteta utvrđenih za ovu godinu i dva člana iz reda nevladinih organizacija.\nČlanove predstavnike civilnog sektora predlažu nevladine organizacije koje su registrovane u Grnoj Gori sa sjedištem u Rožajama. Svaka NVO može predložiti po jednog kandidata. Član Komisije ne može biti: poslanik, odbornik, član organa upravljanja političke partije i da nije uposlen u organima lokalne uprave.\nPrijedlozi za člana Komisije podnose se Sekretarijatu za opštu upravu opštine Rožaje 30 dana od dana objavljivanja Poziva. Javni poziv traje do 12. februara 2018. godine.


“Lakše sa majicom Zvezde proći Splitom nego Banjalukom sa Davidovim likom” – Haber.ba\nViše od hiljadu građana okupilo se večeras u banjalučkom parku Mladen Stojanović na protestnom skupu “Sa tobom nas je više”, koji je organizovalo troje mladih opozicionih poslanika u Narodnoj skupštini RS, zbog, kako je navedeno, “policijske torture nad građanima Banjaluke”. Poslanici su zatražili od vlasti da do ponedjeljka dozvole građanima slobodno okupljanje na Trgu Krajine u Banjaluci, koje je zabranjeno 30. decembra prošle godine, nakon posljednjeg skupa „Pravda za Davida“.\nZatraženo je da se odmah „zaustavi tortuta i represija nad građanima Banjaluke“, a od gradonačelnika Igora Radojičića je zatraženo da se izjasni o toj torturi, piše N1.\nPoslanik u Klubu SDS-a u entitetskom parlamentu Nebojša Vukanović je kazao da ima mnogo simbolike sa sutrašnjim srpskim praznikom Vidovdanom.\n“Slobodan Milošević se uzdigao i pao na Vidovdan, a mislio je da je nedodirljiv. Ničija nije do zore sjala”, kazao je Vukanović, dodavši kako je „noć najtamnija pred zoru“.\nNaveo je i kako je danas lakše obući majicu „Crvene zvezde“ i proći kroz Split, nego obući majicu sa likom ubijenog Davida Dragičevića i proći kroz Banjaluku.\nVukanović je za stanje u Republici Srpskoj kritikovao i Evropsku uniju, koja je, kakao je rekao, dozvolila teror i sijanje straha među građanima Banjaluke. On je kritikovao i crkvu, navodeći da ona treba da bude uz narod, a ne uz vlast, a od ministra policije RS-a Dragana Lukača zatražio je da podnese ostavku.\nProtestnom skupu prisustvovali su i opozicioni lideri Vukota Govedarica, Branislav Borenović, Mladen Ivanić, kao i veći broj opozicionih poslanika u parlamentu RS.\nProtestni skup završen je mirnom šetnjom u parku, pošto policija nije dozvolila da se ide prema zgradi Vlade RS.\nSkup su pratile jake policijske snage, ali se nije desio nijedan incident.\nTeme:Banja Luka, David Dragičević, Nebojša Vukanović, protesti


slučaj Tilt Archives - KRIK\nVeštaci u slučaju „Tilt“: Vukić preminuo usled preterane reakcije organizma na udarac\nNa današnjem suđenju Milovanu Tadiću, optuženom da je kao član obezbeđenja noćnog kluba „Tilt“ gostu Slobodanu Vukiću naneo povrede od kojih je preminuo, svedočila su dvojica veštaka koji su pokušali da usaglase dva veštačenja. Njihov zaključak je da je Vukić preminuo od preterane reakcije njegovog organizma na udarac koji mu […]\nČlan Belivukove ekipe ponovo izneo odbranu u slučaju „Tilt“\nMilovan Tadić, pripadnik obezbeđenja kluba „Tilt“ optužen da je u decembru 2015. gostu Slobodanu Vukiću naneo povrede od kojih je preminuo, ponovo je iznosio odbranu i rekao da je udarac zadao da bi se odbranio i zaštitio radnika. Tadić je na suđenje doveden iz pritvora gde čeka suđenje po optužbama […]\nPonovljeno suđenje Milovanu Tadiću, pripadniku obezbeđenja kluba „Tilt“ optuženom da je u decembru 2015. Slobodanu Vukiću naneo povrede od kojih je preminuo, danas je odloženo pošto je izostao svedok. Osim toga, u sudnicu nije doveden ni Tadić koji u pritvoru čeka suđenje po optužbama da je bio član kriminalne grupe […]\nSuđenje Milovanu Tadiću, članu obezbeđenja noćnog kluba „Tilt“, da je u decembru 2015. gostu kluba Slobodanu Vukiću naneo povredu od koje je ovaj preminuo danas je ponovo počelo u Višem sudu u Beogradu. Tadić je zbog ovoga ranije osuđen na pet i po godina zatvora, ali je apelacija ukinula presudu […]\nČlanu Belivukove ekipe pet i po godina zbog smrti ispred „Tilta“\nMilovan Tadić, radnik obezbeđenja noćnog kluba „Tilt“, osuđen je na pet i po godina zatvora jer je u decembru 2015. gostu Slobodanu Vukiću naneo povredu od koje je preminuo. Tadić je na izricanje presude doveden iz pritvora gde se nalazi od februara kada je uhapšen kao član grupe Veljka Belivuka. […]\nPresuda u slučaju „Tilt“ sledeće nedelje\nTužilaštvo je zatražilo da sud Milovana Tadića osudi zbog povreda koje je kao radnik obezbeđenja noćnog kluba „Tilt“ u decembru 2015. naneo gostu Slobodanu Vukiću tvrdeći da je tokom suđenja dokazano da je Vukić od tih povreda preminuo. Tadić je u završnim rečima izjavio saučešće Vukićevoj porodici, istakao da mu […]\nSlučaj „Tilt“: Odloženo iznošenje završnih reči\nIznošenje završnih reči na suđenju Milovanu Tadiću, radniku obezbeđenja noćnog kluba „Tilt“ optuženom da je u decembru 2015. gostu Slobodanu Vukiću naneo povrede od kojih je preminuo, odloženo je za april. Tadić je na suđenje doveden iz pritvora gde se nalazi od februara kada je uhapšen kao član grupe Veljka […]\nSuđenje Milovanu Tadiću, radniku obezbeđenja kluba „Tilt“ optuženom da je u decembru 2015. godine gostu kluba Slobodanu Vukiću naneo povrede od kojih je preminuo, nije održano više od godinu dana, a danas je odloženo zbog nedolaska Tadićevog advokata. Piše: Bojana Pavlović Veštak koji je dodatno veštačio medicinsku dokumentaciju u vezi […]


Održana sednica Opštinskog odbora Pokreta socijalista Lazarevac | GEM info\nOdržana sednica Opštinskog odbora Pokreta socijalista Lazarevac\n11. septembra 2019. Redakcija 0 Comments Đorđe Komlenski, Lazarevac, pokret socijalista, sednica opstinskog odbora, vladimir ilic\nOpštinski odbor Pokreta socijalista Lazarevac održao je sednicu na kojoj su pored članova prisustvovali koordinatori iz Beograda, članovi Gradskog Veća i potpredsednik Glavnog odbora ove stranke Đorđe Komlenski. Cilj ovog sastanka bio je da se uradi analiza rada opštinskog odbora a u sklopu predstojećih unutarstranačkih izbora na nivou Grada Beograda. Na sednici je bilo reči i o predstojećim izborima koji će biti održani sledeće godine.\nPokret socijalista će pored redovnih sastanaka raditi na daljem uvećanju članstva i širenje socijalističke ideje. Svrha ovih okupljanja je da se animira članstvo i da se pokrenu opštinski odbori koji ne funkcionišu dobro, kaže predsednik lazarevačkog odbora Pokreta socijalista Vladimir Ilić.\nSastanku je prisustvovao visoki funkcioner Pokreta socijalista i narodni poslanik Đorđe Komlenski. On kaže da lazarevački odbor spada među bolje organizacije ističući njegovu dobru saradnju sa koalicionim partnerima na lokalu.\nKomlenski očekuje da se, u susret izborima koji će biti održani na proleće naredne godine, generalna saradnja sa Srpskom naprednom strankom nastavi u cilju rešavanja najvažnijih nacionalnih pitanja među kojima je očuvanje Kosova i Metohije u sastavu Srbije.\nŠeruj post "Održana sednica Opštinskog odbora Pokreta socijalista Lazarevac"\n← Prijava na konkurs “MOJ ŠPAJZ” do 25. septembra\nPrvaci OŠ “Dule Karaklajić” prisustvovali radionici “Panonski mornar” Dušana Rajšića →


Oštriji uslovi za penziju od 1. januara 2013. | Vesti | Kurir\nVučić: Prilika za novo povećanje plata i penzija već dogodine 6\t8\nOštriji uslovi za penziju od 1. januara 2013.\nDruštvo 23.12.2012. 14:34h 24.05.2017. 21:48h\nSvi koji ispunjavaju uslove za odlazak u penziju a žele što pre da se penzionišu, moraju podneti zahteve na šalterima filijala Fonda PIO najkasnije do 30. decembra\nBEOGRAD - Starosna granica za odlazak u penziju od prvog januara naredne godine biće pomerena za četiri meseca, a prema još važećim pravilima, svi koji ispunjavaju uslove mogu da podnesu zahtev za penzionisanje do 30. decembra 2012. godine.\n"Ovo pooštrenje uslova se odnosi samo na sticanje prava, a ne i na obračun penzija. Obračun se ne menja, pa će onaj ko ode u penziju 2013. godine imati ista prava i visinu penzije, kao i onaj ko je zahtev podneo do kraja ove godine", kazao je pomoćnik direktora Sektora za ostvarivanje prava iz penzijskog i invalidskog osiguranja Branislav Rašić.\nOn je dodao da svi koji ispunjavaju uslove za odlazak u penziju a žele što pre da se penzionišu, moraju podneti zahteve na šalterima filijala Fonda PIO najkasnije do 30. decembra.\nRašić je precizirao da se od 2013. godine muškarcima podiže starosni uslov, a ženama i godine staža potrebne za penzionisanje za po četiri meseca. U ovoj godini muškarci sa 40 godina staža su mogli da se penzionišu najranije sa 53 godine i osam meseci života, a u 2013. godini će se ova starosna granica podići za četiri meseca.\nOd naredne godine žene će u penziju moći najranije sa 53 godine i četiri meseca života i sa 34 godine i četiri meseca staža.\nRašić je napomenuo da će biti promenjeni i uslovi za porodičnu penziju tako što se starosna granica uvećava za šest meseci - udovica će morati da ima najmanje 51, a udovac 56 godina.\nPropisi se menjaju i za radnika sa beneficiranim radnim stažom, tako da će, kako je rekao Rašić, osiguranici kojima se staž računa sa uvećanim trajanjem, moći da podnesu zahtev sa navršene 54 godine.\nPolicijski službenici koji rade na složenim operativnim poslovima, zaposleni u BIA, VOA, VBA i Upravi za izvršenje krivičnih sankcija u 2013. godini će moći da se penzionišu sa 53,6 godina života i 21 godinom staža, uz uslov da su na radnim mestima sa beneficiranim radnim stažom proveli 11 godina.\nRašić je napomenuo da će ostali policijski službenici, koji imaju beneficiran radni staž, u narednoj godini moći da se penzionišu sa 56 godina dok po sadašnjim propisima to mogu da učine sa 55,8 godina.\n"Osnovni uslov za odlazak u starosnu penziju se ne menja, a to je za muškarca 65 godina života i 15 godina staža, a za ženu 60 godina života i 15 godina staža", naglasio je on.\nZakonom je predviđeno da se uslovi za odlazak u penziju postepeno pooštravaju do 2023. godine, kako u pogledu godina života, tako i u pogledu godina staža.\n"Tada će biti potrebno da muškarac ima 40 godina staža i najmanje 58 godina života, a zena 38 godina staža i 58 godina života", ukazao je Rašić.\nU protekloj godini nije bilo većeg priliva zahteva, tako da je do 30. novembra primljeno 144.494 za starosnu penziju, 52.730 za invalidsku i 52.599 zahteva za porodičnu penziju.\nU odnosu na prošlu godinu, nije došlo do povećanja broja zahteva za penzionisanje već taj broj stagnira.\nUkupan broj korisnika penzija u Srbiji iznosi 1.690.000, što predstavlja povećanje od 51.355 penzionera. Visina prosečne penzije u Srbiji iznosi 22.917 dinara.


TotalCar.rs » Mekvinov “ferari” ponovo u Maranelu\n0 komentara 4491 pregleda\nU Ferarijevu fabriku nedavno se vratio jedan od najinteresantnijih automobila koji je ikad napustio Maranelo – da bi bio restauriran u vraćen u prvobitno stanje. Reč je o modelu “275 GTB4” koji je pripadao legendarnom američkom glumcu Stivu Mekvinu, a sadašnji vlasnik je odlučio da “konjiću” vrati prvobitni sjaj.\nAutomobil, kojeg je Mekvin dobio u danima dok je u San Francisku snimao čuveni film “Bulit”, 80-tih godina prošlog veka je upropašten, tako što ga je tadašnji vlasnik pretvorio u “spajder” verziju bez krova.\nDanašnji vlasnik je, međutim, odlučio da uloži novac u vrati automobil u prvobitno stanje kao kupea, pošto je u Ferarijevom odeljenju za utvrđivanje autentičnosti dobio potvrdu da mogu da budu sertifikovana vozila samo ako njihove specifikacije odgovaraju onima kada su napustili fabriku.\nKako ovih dana cene Ferarije dostižu astronomske cifre, sadašnji vlasnik je očigledno napravio mudar potez, s obzirom da poseduje primerak iz veoma male serije od samo 36 automobila koji je, pritom, kupljen od strane čuvenog glumca. Svako ulagenje će se, verovatno, lako isplatiti kada dođe vreme za novu prodaju…


Navijači saznali odlične vijesti pred jedan od najvećih svjetskih derbija - Olovo.ba\nNavijači saznali odlične vijesti pred jedan od najvećih svjetskih derbija\nprije 2 sedmica 17\nLjubitelji fudbala u Španiji saznali su odlične vijesti. Naime, odigravanje jednog od najvećih derbija na svijetu, onog između Barcelone i Real Madrida, će biti moguće pred maksimalnim kapacitetom stadiona.\nNaime, u Španiji se popuštaju restrikcije uvedene zbog pandemije koronavirusa, a katalonska vlada je donijela odluku kojom se od 15. oktobra dopušta maksimalni kapacitet stadiona. Prvi duel dva velika rivala ove sezone igra se 24. oktobra na Nou Kampu, a znači da će stadion u Kataloniji biti ispunjen do posljednjeg mjesta.\nPredsjednik katalonskog giganta Đoan Laporta (Joan) tražio je od vlade da donese ovu odluku, jer je Barceloni potrebna podrška velikog broja navijača u narednim utakmicama. Osim podrške igračima, klub će zaraditi preko ulaznica, što će dobro doći klupskoj kasi koja je "masakrirana" brojnim dugovanjima.\nBračni par Osim uputio čestitku Bosanskom akademskom društvu\nKap prelila čašu: Švicarci planiraju zabraniti gostovanje navijača\nNije mogao izdržati: "Posebni" nakon utakmice ručao na neobičnom mjestu